Ψάχνουν τον βασιλιά του real estate για ξέπλυμα\nΠρώτη καταχώρηση: Τετάρτη, 10 Δεκεμβρίου 2014, 20:49\nΣε σκάνδαλο μεγατόνων το οποίο προκάλεσε ζημιά πολλών εκατομμυρίων ευρώ στη Ρουμανία, φέρεται να εμπλέκεται ο Έλληνας επιχειρηματίας Γιάννης Παπαλέκας, σύμφωνα με εκτενή ρεπορτάζ που τα τελευταία 24ωρα κατακλύζουν τα ρουμανικά Μέσα ενημέρωσης.\nΣε χρηματιστηριακό σκάνδαλο φέρεται να εμπλέκεται ο επιχειρηματίας Γιάννης ΠαπαλέκαςΜπορεί ο μεγαλοεπιχειρηματίας με καταγωγή από το Ζευγολατιό της Κορίνθου να μην είναι ιδιαίτερα γνωστός στο ευρύ κοινό, ωστόσο πρόκειται για τον «βασιλιά» του βαλκανικού real estate, ο οποίος μάλιστα τον περασμένο Αύγουστο εμφανίστηκε ως ένας από τους υποψήφιους αγοραστές του γνωστού Μυκονιάτικου «Nammos».\nΟ κ. Παπαλέκας λοιπόν φέρεται να αποτελεί μέλος κυκλώματος, το οποίο, μέσω εταιρειών χρηματοοικονομικών επενδύσεων, «ανεβοκατέβαζε» τις τιμές μετοχών στο χρηματιστήριο του Βουκουρεστίου, αποκομίζοντας τεράστια χρηματικά ποσά, τα οποία, προκειμένου να «ξεπλυθούν», είτε έκαναν «βόλτα» μεταξύ offshore εταιρειών, είτε χρησιμοποιούνταν για αγορές ακινήτων. Η Αστυνομία τον έχει καλέσει για ανάκριση.\nΩς πρωταγωνιστής του σκανδάλου εμφανίζεται ο Dragos Bilteanu, πρόεδρος της εταιρείας SIF Muntenia, ο οποίος έχει ήδη συλληφθεί από τις ρουμανικές Αρχές μαζί με δύο δικηγόρους και έναν τραπεζίτη.\nΟ εκατομμυριούχος κατηγορείται για υπεξαίρεση και ξέπλυμα χρήματος, καθώς, όπως αναφέρεται σε ρουμανικά δημοσιεύματα, «οι ύποπτοι μέσα από εικονικές συναλλαγές οδήγησαν στην τεχνητή αύξηση των τιμών των μετοχών για ορισμένες εταιρείες που είναι εισηγμένες στο χρηματιστήριο. Στη συνέχεια, οι υπερτιμημένες μετοχές μεταπωλήθηκαν. Τα χρήματα έβγαιναν έξω από τη χώρα μέσω υπεράκτιων εταιρειών, ενώ η ζημιά που προκλήθηκε εκτιμάται σε 13 εκατομμύρια ευρώ».\nΌταν ο Παπαλέκας «έχτισε» τον Ρέμο με λουλούδια\nΠάντως, όσον αφορά στον κ. Παπαλέκα, το όνομα του είχε απασχολήσει τα Μέσα μαζικής ενημέρωσης πριν από μερικά χρόνια.\nΉταν τότε που στην πρεμιέρα του τραγουδιστή Αντώνη Ρέμου στη Θεσσαλονίκη, ο επιχειρηματίας, όπως είχε αποκαλύψει το zougla.gr, «έχτισε» με δεκάδες κιλά γαρδένιες τον τραγουδιστή, ξοδεύοντας σύμφωνα με τα όσα είχαν ακουστεί περίπου 20.000 ευρώ!\nΗ «καταστροφή» σε λουλούδια που έκανε εκείνο το βράδυ, θύμισε σε κάποιους, περασμένες εποχές, καθώς τα λουλούδια έπεφταν βροχή στην πίστα, αναγκάζοντας τον Ρέμο να σκάβει με το μικρόφωνο, για να μπορέσει να σταθεί.\nΕπιπλέον, ο επιχειρηματίας είναι ιδρυτής και μεγαλομέτοχος της Globalworth Real Estate Investments Ltd.\nΠρόκειται για μια εταιρεία επενδύσεων σε ακίνητη περιουσία που στόχο έχει την αναζήτηση επενδυτικών ευκαιριών στη Ρουμανία και στην ευρύτερη περιοχή της ΝΑ Ευρώπης.\nΤελευταία ενημέρωση: Πέμπτη, 11 Δεκεμβρίου 2014, 20:04


Ανακοίνωσε την υποψηφιότητά της για τον Δήμο Αγρινίου η Χρ. Σταρακά - XIROMERO PRESS - XIROMEROPRESS.GR\nΑρχική ΑΙΤΩΛΟΑΚΑΡΝΑΝΙΑ-ΔΥΤΙΚΗ ΕΛΛΑΔΑ Ανακοίνωσε την υποψηφιότητά της για τον Δήμο Αγρινίου η Χρ. Σταρακά\nΑνακοίνωσε την υποψηφιότητά της για τον Δήμο Αγρινίου η Χρ. Σταρακά\nΠροηγούμενο άρθροΔεκατρία µέτρα για ενίσχυση των αγροτών – Έκτακτες χρηματοδοτήσεις\nΕπόμενο άρθροΝέα παράταση στα τέλη κυκλοφορίας


[Σκάϊ]: Πιθανά αυστηρότερα lockdown στη Βρετανία - «Απίστευτη ανησυχία» για τη μετάλλαξη από Ν. Αφρική | multi-news.gr\nHome | ΚΟΣΜΟΣ | [Σκάϊ]: Πιθανά αυστηρότερα lockdown στη Βρετανία – «Απίστευτη ανησυχία» για τη μετάλλαξη από Ν. Αφρική\n[Σκάϊ]: Πιθανά αυστηρότερα lockdown στη Βρετανία – «Απίστευτη ανησυχία» για τη μετάλλαξη από Ν. Αφρική\nΠηγή: ΣΚΑϊ 04/01/2021 13:55 ΚΟΣΜΟΣ\nΣυμμεριζόμενος την ανησυχία αυτή ο Βασιλικός Καθηγητής Ιατρικής στο Πανεπιστήμιο της Οξφόρδης σερ Τζον Μπελ δήλωσε ότι «υπάρχει ένα μεγάλο ερωτηματικό» γύρω από το κατά πόσο τα εμβόλια μπορούν να αντιμετωπίσουν το νοτιοαφρικανικό στέλεχος του κορωνοϊού.\nΟ Βρετανός Υπουργός Υγείας Ματ Χάνκοκ δήλωσε το πρωί ότι η κυβέρνηση «δεν αποκλείει τίποτα» ως προς την πιθανότητα επιβολής ενός ευρύτερου και πιο αυστηρού lockdown λόγω της έξαρσης κρουσμάτων κορωνοϊού στη χώρα.\nΌπως είπε, πλέον τα μέτρα της τρίτης βαθμίδας περιορισμών, που είναι ένα επίπεδο πιο κάτω από το lockdown στο οποίο έχει τεθεί το 78% του αγγλικού πληθυσμού, δε συγκρατούν τον ιό όπως έκαναν παλαιότερα.\nΑκόμα, ωστόσο και για τις περιοχές που βρίσκονται στην τέταρτη βαθμίδα περιορισμών ο κ. Χάνκοκ άφησε ανοιχτό το ενδεχόμενο αυστηροποίησης των μέτρων. Όπως είπε, ο έλεγχος του ιού εξαρτάται από τη συμπεριφορά των πολιτών.\n«Είναι πολύ πιο εύκολο να προσβληθεί κανείς από τη νέα μετάλλαξη, είναι πολύ πιο μεταδοτική και βλέπουμε τώρα το αποτέλεσμα σε πολλά διαφορετικά μέρη της χώρας, δυστυχώς», σημείωσε ο υπουργός.\nΜιλώντας στο BBC την Κυριακή ο Πρωθυπουργός Μπόρις Τζόνσον είχε επίσης αφήσει να εννοηθεί ότι εξετάζεται ένα lockdown σε όλη την Αγγλία χωρίς διαβαθμίσεις περιορισμών και ότι επίκεινται ακόμα αυστηρότεροι περιορισμοί, όπως π.χ. ο περιορισμός της διάρκειας εξόδου των πολιτών από το σπίτι τους για άσκηση, όπως ίσχυε στο πρώτο lockdown.\n[Η Ναυτεμπορική]: Νέα βήματα στον δρόμο για το κβαντικό Ίντερνετ, με συμμετοχή Ελλήνων επιστημόνων\n[Η Ναυτεμπορική]: Μεταφορά ασθενών σε νοσοκομεία πόλεων και στο εξωτερικό με μέσα της Πολεμικής Αεροπορίας


Το Σφράγισμα του Ισραήλ του Θεού — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nre κεφ. 19 σ. 113-119\nΤο Σφράγισμα του Ισραήλ του Θεού\nΟι Τέσσερις Άνεμοι\nΤο Σφράγισμα των Δούλων του Θεού\nΟ Ισραήλ του Θεού Σήμερα\nΌραμα 4—Αποκάλυψη 7:1-17\nΘέμα: Σφραγίζονται οι 144.000 και παρατηρείται ένα μεγάλο πλήθος να στέκεται ενώπιον του θρόνου του Ιεχωβά και ενώπιον του Αρνιού\nΧρόνος εκπλήρωσης: Από την ενθρόνιση του Χριστού Ιησού το 1914 μέχρι και τη Χιλιετή Βασιλεία του\n1. «Ποιος μπορεί να σταθεί» στη διάρκεια της μεγάλης ημέρας της θεϊκής οργής;\n«ΠΟΙΟΣ μπορεί να σταθεί;» (Αποκάλυψη 6:17) Ναι, ποιος θα τα καταφέρει; Όταν η μεγάλη ημέρα της θεϊκής οργής θα ερημώνει το σύστημα του Σατανά, οι άρχοντες και οι λαοί του κόσμου μπορεί κάλλιστα να κάνουν αυτή την ερώτηση. Εκείνοι θα νομίζουν ότι η επικείμενη καταστροφή θα αφανίσει κάθε ανθρώπινη ζωή. Αλλά θα συμβεί κάτι τέτοιο; Ευτυχώς, ο προφήτης του Θεού μάς διαβεβαιώνει: «Όποιος επικαλεστεί το όνομα του Ιεχωβά θα διασωθεί». (Ιωήλ 2:32) Οι απόστολοι Πέτρος και Παύλος επιβεβαιώνουν αυτό το γεγονός. (Πράξεις 2:19-21· Ρωμαίους 10:13) Ναι, εκείνοι που επικαλούνται το όνομα του Ιεχωβά θα επιζήσουν. Ποιοι είναι αυτοί; Θα δούμε καθώς εκτυλίσσεται το επόμενο όραμα.\n2. Γιατί είναι εντυπωσιακό το ότι θα υπάρχουν επιζώντες από την ημέρα κρίσης του Ιεχωβά;\n2 Είναι πραγματικά εντυπωσιακό το ότι θα υπάρχουν άτομα που θα διασωθούν από την ημέρα κρίσης του Ιεχωβά, επειδή ένας άλλος προφήτης του Θεού την περιγράφει με τα εξής λόγια: «Δείτε! Ανεμοθύελλα του Ιεχωβά—ναι, οργή—έχει εξέλθει, θύελλα που σαρώνει στο πέρασμά της. Πάνω στο κεφάλι των πονηρών θα στροβιλιστεί. Ο φλογερός θυμός του Ιεχωβά δεν θα απομακρυνθεί μέχρι αυτός να εκτελέσει και να πραγματοποιήσει τις σκέψεις της καρδιάς του». (Ιερεμίας 30:23, 24) Είναι επείγον να πάρουμε τα μέτρα μας ώστε να αντιμετωπίσουμε με επιτυχία αυτή τη θύελλα!—Παροιμίες 2:22· Ησαΐας 55:6, 7· Σοφονίας 2:2, 3.\n3. (α) Ποια ειδική υπηρεσία που εκτελούν άγγελοι βλέπει ο Ιωάννης; (β) Τι συμβολίζουν οι “τέσσερις άνεμοι”;\n3 Προτού εξαπολύσει ο Ιεχωβά την οργή του, ουράνιοι άγγελοι εκτελούν μια ειδική υπηρεσία. Ο Ιωάννης το βλέπει τώρα αυτό σε όραμα: «Έπειτα από αυτό, είδα τέσσερις αγγέλους να στέκονται πάνω στις τέσσερις γωνιές της γης, κρατώντας σφιχτά τους τέσσερις ανέμους της γης, για να μη φυσήξει άνεμος πάνω στη γη ούτε πάνω στη θάλασσα ούτε πάνω σε κανένα δέντρο». (Αποκάλυψη 7:1) Τι σημαίνει αυτό για εμάς σήμερα; Αυτοί οι “τέσσερις άνεμοι” αποτελούν παραστατικό σύμβολο της καταστροφικής κρίσης η οποία πρόκειται να εξαπολυθεί στην πονηρή επίγεια κοινωνία, στην τρικυμιώδη «θάλασσα» της άνομης ανθρωπότητας και στους επηρμένους, όμοιους με δέντρα άρχοντες οι οποίοι λαβαίνουν υποστήριξη και ενίσχυση από τους κατοίκους της γης.—Ησαΐας 57:20· Ψαλμός 37:35, 36.\n4. (α) Τι αντιπροσωπεύουν οι τέσσερις άγγελοι; (β) Ποια επίδραση θα έχει στην επίγεια οργάνωση του Σατανά η εξαπόλυση των τεσσάρων ανέμων;\n4 Χωρίς αμφιβολία, αυτοί οι τέσσερις άγγελοι αντιπροσωπεύουν τέσσερις αγγελικές ομάδες, τις οποίες χρησιμοποιεί ο Ιεχωβά για να συγκρατήσουν την εκτέλεση της κρίσης μέχρι τον προσδιορισμένο καιρό. Όταν οι άγγελοι εξαπολύσουν αυτούς τους ανέμους της θεϊκής οργής για να στροβιλιστούν ταυτόχρονα από βορρά, νότο, ανατολή και δύση, η ερήμωση θα είναι τεράστια. Αυτό θα μοιάζει, αλλά σε πολύ μεγαλύτερη κλίμακα, με την περίπτωση κατά την οποία ο Ιεχωβά χρησιμοποίησε τους τέσσερις ανέμους για να διασκορπίσει τους αρχαίους Ελαμίτες, να τους συντρίψει και να τους εξοντώσει. (Ιερεμίας 49:36-38) Θα είναι μια γιγαντιαία θύελλα πολύ πιο ερημωτική από την «καταιγίδα» με την οποία αφάνισε ο Ιεχωβά το έθνος του Αμμών. (Αμώς 1:13-15) Κανένα μέρος της οργάνωσης του Σατανά στη γη δεν θα μπορέσει να σταθεί την ημέρα της σφοδρής οργής του Ιεχωβά, όταν αυτός δικαιώσει την κυριαρχία του για όλη την αιωνιότητα.—Ψαλμός 83:15, 18· Ησαΐας 29:5, 6.\n5. Πώς μας βοηθάει η προφητεία του Ιερεμία να κατανοήσουμε ότι οι κρίσεις του Θεού θα συμπεριλάβουν ολόκληρη τη γη;\n5 Μπορούμε να είμαστε βέβαιοι ότι οι κρίσεις του Θεού θα ερημώσουν ολόκληρη τη γη; Προσέξτε και πάλι τι λέει ο Ιερεμίας ο προφήτης του: «Δείτε! Συμφορά θα προχωρεί από έθνος σε έθνος, και μεγάλη θύελλα θα σηκωθεί από τα πιο απομακρυσμένα μέρη της γης. Και εκείνοι που θα θανατωθούν από τον Ιεχωβά θα βρίσκονται εκείνη την ημέρα από τη μία άκρη της γης ως την άλλη άκρη της γης». (Ιερεμίας 25:32, 33) Αυτή η θυελλώδης καταιγίδα θα είναι ο καιρός κατά τον οποίο θα βυθιστεί τούτος ο κόσμος στο σκοτάδι. Οι οργανώσεις που τον κυβερνούν θα σειστούν και θα χαθούν οριστικά. (Αποκάλυψη 6:12-14) Αλλά το μέλλον δεν θα είναι σκοτεινό για όλους. Για χάρη ποιων, λοιπόν, συγκρατούνται οι τέσσερις άνεμοι;\n6. Ποιος λέει στους αγγέλους να συγκρατήσουν τους τέσσερις ανέμους, και για ποιο πράγμα παραχωρείται έτσι χρόνος;\n6 Ο Ιωάννης περιγράφει κατόπιν πώς θα αποκτήσουν ορισμένοι το σημείο για επιβίωση, λέγοντας: «Και είδα άλλον άγγελο να ανεβαίνει από την ανατολή του ήλιου έχοντας σφραγίδα του ζωντανού Θεού· και αυτός φώναξε με δυνατή φωνή στους τέσσερις αγγέλους στους οποίους επιτράπηκε να βλάψουν τη γη και τη θάλασσα, λέγοντας: “Μη βλάψετε τη γη ούτε τη θάλασσα ούτε τα δέντρα, μέχρι να σφραγίσουμε τους δούλους του Θεού μας στα μέτωπά τους”».—Αποκάλυψη 7:2, 3.\n7. Ποιος είναι στην πραγματικότητα ο πέμπτος άγγελος, και ποια στοιχεία μάς βοηθούν να εξακριβώσουμε την ταυτότητά του;\n7 Μολονότι αυτός ο πέμπτος άγγελος δεν κατονομάζεται, όλες οι αποδείξεις δείχνουν ότι πρέπει να είναι ο δοξασμένος Κύριος Ιησούς. Σε αρμονία με το γεγονός ότι ο Ιησούς είναι ο Αρχάγγελος, εδώ φαίνεται να έχει εξουσία πάνω στους άλλους αγγέλους. (1 Θεσσαλονικείς 4:16· Ιούδα 9) Ανεβαίνει από την ανατολή, σαν «τους βασιλιάδες από την ανατολή του ήλιου»—τον Ιεχωβά και τον Χριστό του—οι οποίοι έρχονται για να εκτελέσουν κρίση, όπως έκαναν οι βασιλιάδες Δαρείος και Κύρος όταν ταπείνωσαν την αρχαία Βαβυλώνα. (Αποκάλυψη 16:12· Ησαΐας 45:1· Ιερεμίας 51:11· Δανιήλ 5:31) Επίσης αυτός ο άγγελος έχει κοινά χαρακτηριστικά με τον Ιησού επειδή του έχει ανατεθεί να σφραγίσει τους χρισμένους Χριστιανούς. (Εφεσίους 1:13, 14) Επιπλέον, όταν εξαπολυθούν οι άνεμοι, ο Ιησούς είναι εκείνος που θα ηγηθεί των ουράνιων στρατευμάτων στην εκτέλεση κρίσης εναντίον των εθνών. (Αποκάλυψη 19:11-16) Λογικά, λοιπόν, ο Ιησούς πρέπει να είναι εκείνος που διατάζει να συγκρατηθεί η καταστροφή της επίγειας οργάνωσης του Σατανά μέχρι να σφραγιστούν οι δούλοι του Θεού.\n8. Τι είναι το σφράγισμα, και πότε άρχισε;\n8 Τι είναι τούτο το σφράγισμα, και ποιοι είναι αυτοί οι δούλοι του Θεού; Το σφράγισμα άρχισε την Πεντηκοστή του 33 Κ.Χ. όταν οι πρώτοι Ιουδαίοι Χριστιανοί χρίστηκαν με άγιο πνεύμα. Αργότερα, ο Θεός άρχισε να καλεί και να χρίει “εθνικούς”. (Ρωμαίους 3:29· Πράξεις 2:1-4, 14, 32, 33· 15:14) Ο απόστολος Παύλος έγραψε για το ότι οι χρισμένοι Χριστιανοί έχουν εγγύηση πως “ανήκουν στον Χριστό” και πρόσθεσε ότι ο Θεός «έχει βάλει τη σφραγίδα του πάνω μας και μας έχει δώσει την εγγύηση εκείνου που θα έρθει, δηλαδή το πνεύμα, στις καρδιές μας». (2 Κορινθίους 1:21, 22· παράβαλε Αποκάλυψη 14:1.) Συνεπώς, όταν αυτοί οι δούλοι υιοθετούνται ως πνευματικοί γιοι του Θεού, λαβαίνουν μια εγγύηση προτού αποκτήσουν την ουράνια κληρονομιά τους—μια σφραγίδα, μια υπόσχεση. (2 Κορινθίους 5:1, 5· Εφεσίους 1:10, 11) Τότε μπορούν να λένε: «Το ίδιο το πνεύμα δίνει μαρτυρία μαζί με το πνεύμα μας ότι είμαστε παιδιά του Θεού. Αν, λοιπόν, είμαστε παιδιά, είμαστε και κληρονόμοι· κληρονόμοι μεν του Θεού, συγκληρονόμοι όμως με τον Χριστό, με την προϋπόθεση ότι υποφέρουμε μαζί του για να δοξαστούμε και μαζί του».—Ρωμαίους 8:15-17.\n9. (α) Τι είδους υπομονή απαιτείται από το υπόλοιπο των γεννημένων από το πνεύμα γιων του Θεού; (β) Για πόσο καιρό θα συνεχιστεί η δοκιμή των χρισμένων;\n9 «Με την προϋπόθεση ότι υποφέρουμε μαζί του»—τι σημαίνει αυτό; Προκειμένου να λάβουν το στεφάνι της ζωής, οι χρισμένοι Χριστιανοί πρέπει να υπομείνουν, παραμένοντας πιστοί ακόμα και μέχρι θανάτου. (Αποκάλυψη 2:10) Δεν ισχύει το “άπαξ εσώθης, διά παντός εσώθης”. (Ματθαίος 10:22· Λουκάς 13:24) Αντίθετα, τους δίνεται η νουθεσία: «Να κάνετε . . . το καλύτερο που μπορείτε για να καταστήσετε βέβαιη για τον εαυτό σας την κλήση και την εκλογή σας». Όπως ο απόστολος Παύλος, έτσι και αυτοί πρέπει τελικά να μπορούν να πουν: «Έχω αγωνιστεί τον καλό αγώνα, έχω τρέξει τη διαδρομή μέχρι το τέρμα, έχω τηρήσει την πίστη». (2 Πέτρου 1:10, 11· 2 Τιμόθεο 4:7, 8) Γι’ αυτό, εδώ στη γη, η δοκιμή και το κοσκίνισμα του υπολοίπου των γεννημένων από το πνεύμα γιων του Θεού πρέπει να συνεχιστούν μέχρι τον καιρό κατά τον οποίο ο Ιησούς και οι άγγελοι που τον συνοδεύουν θα έχουν χαράξει ανεξίτηλα τη σφραγίδα «στα μέτωπα» όλων αυτών, προσδιορίζοντάς τους οριστικά και αμετάκλητα ως δοκιμασμένους και πιστούς «δούλους του Θεού μας». Τότε αυτή η σφραγίδα γίνεται μόνιμο σημάδι. Προφανώς, όταν εξαπολυθούν οι τέσσερις άνεμοι της θλίψης, όλος ο πνευματικός Ισραήλ θα έχει σφραγιστεί οριστικά, παρότι μερικοί θα εξακολουθούν να ζουν κατά σάρκα. (Ματθαίος 24:13· Αποκάλυψη 19:7) Όλα τα μέλη του πνευματικού Ισραήλ θα έχουν συμπληρωθεί!—Ρωμαίους 11:25, 26.\n10. (α) Ποια εδάφια δείχνουν ότι ο αριθμός των σφραγισμένων είναι περιορισμένος; (β) Ποιος είναι ο συνολικός αριθμός των σφραγισμένων, και πώς απαριθμούνται αυτοί;\n10 Ο Ιησούς είπε σε εκείνους που επρόκειτο να λάβουν αυτό το σφράγισμα: «Μη φοβάσαι, μικρό ποίμνιο, επειδή ο Πατέρας σας έχει επιδοκιμάσει το να σας δώσει τη βασιλεία». (Λουκάς 12:32) Άλλα εδάφια, όπως το Αποκάλυψη 6:11 και το Ρωμαίους 11:25, δείχνουν ότι ο αριθμός αυτού του μικρού ποιμνίου είναι όντως περιορισμένος και, στην πραγματικότητα, προκαθορισμένος. Τα επόμενα λόγια του Ιωάννη το επιβεβαιώνουν αυτό: «Και άκουσα τον αριθμό εκείνων που ήταν σφραγισμένοι, εκατόν σαράντα τέσσερις χιλιάδες, σφραγισμένοι από κάθε φυλή των γιων του Ισραήλ: Από τη φυλή του Ιούδα δώδεκα χιλιάδες σφραγισμένοι· από τη φυλή του Ρουβήν δώδεκα χιλιάδες· από τη φυλή του Γαδ δώδεκα χιλιάδες· από τη φυλή του Ασήρ δώδεκα χιλιάδες· από τη φυλή του Νεφθαλί δώδεκα χιλιάδες· από τη φυλή του Μανασσή δώδεκα χιλιάδες· από τη φυλή του Συμεών δώδεκα χιλιάδες· από τη φυλή του Λευί δώδεκα χιλιάδες· από τη φυλή του Ισσάχαρ δώδεκα χιλιάδες· από τη φυλή του Ζαβουλών δώδεκα χιλιάδες· από τη φυλή του Ιωσήφ δώδεκα χιλιάδες· από τη φυλή του Βενιαμίν δώδεκα χιλιάδες σφραγισμένοι».—Αποκάλυψη 7:4-8.\n11. (α) Γιατί η αναφορά στις 12 φυλές δεν θα μπορούσε να εφαρμόζεται στον κατά γράμμα, σαρκικό Ισραήλ; (β) Γιατί απαριθμεί η Αποκάλυψη τις 12 φυλές; (γ) Γιατί δεν υπάρχει κάποια αποκλειστικά βασιλική ή ιερατική φυλή στον Ισραήλ του Θεού;\n11 Δεν θα μπορούσαν αυτά τα λόγια να αναφέρονται στον κατά γράμμα, σαρκικό Ισραήλ; Όχι, διότι τα εδάφια Αποκάλυψη 7:4-8 δεν ακολουθούν τη συνηθισμένη απαρίθμηση των φυλών. (Αριθμοί 1:17, 47) Είναι ολοφάνερο ότι η απαρίθμηση εδώ δεν έχει σκοπό να προσδιορίσει τους σαρκικούς Ιουδαίους σύμφωνα με τις αντίστοιχες φυλές τους, αλλά να δείξει ότι ο πνευματικός Ισραήλ έχει παρόμοια οργανωτική διάρθρωση. Πρόκειται για μια ισορροπημένη διευθέτηση. Αυτό το νέο έθνος θα έχει ακριβώς 144.000 μέλη—12.000 μέλη από την καθεμιά από τις 12 φυλές. Καμιά φυλή αυτού του Ισραήλ του Θεού δεν είναι αποκλειστικά βασιλική ή ιερατική. Όλα τα μέλη του έθνους πρόκειται να κυβερνήσουν ως βασιλιάδες και όλα τα μέλη του έθνους πρόκειται να υπηρετήσουν ως ιερείς.—Γαλάτες 6:16· Αποκάλυψη 20:4, 6.\n12. Γιατί είναι κατάλληλο που οι 24 πρεσβύτεροι ψάλλουν μπροστά στο Αρνί τα λόγια που αναφέρονται στα εδάφια Αποκάλυψη 5:9, 10;\n12 Μολονότι στους φυσικούς Ιουδαίους και στους προσήλυτους στον Ιουδαϊσμό δόθηκε πρώτα η ευκαιρία να επιλεχθούν ως μέλη του πνευματικού Ισραήλ, μόνο μια μειονότητα εκείνου του έθνους ανταποκρίθηκε. Γι’ αυτό, ο Ιεχωβά απηύθυνε την πρόσκληση στους Εθνικούς. (Ιωάννης 1:10-13· Πράξεις 2:4, 7-11· Ρωμαίους 11:7) Όπως και στην περίπτωση των Εφεσίων, οι οποίοι προηγουμένως ήταν «αποξενωμένοι από την πολιτεία του Ισραήλ», μη Ιουδαίοι μπορούσαν τώρα να σφραγιστούν με το πνεύμα του Θεού και να γίνουν μέρος της εκκλησίας των χρισμένων Χριστιανών. (Εφεσίους 2:11-13· 3:5, 6· Πράξεις 15:14) Είναι, λοιπόν, κατάλληλο που οι 24 πρεσβύτεροι ψάλλουν μπροστά στο Αρνί: «Με το αίμα σου αγόρασες άτομα για τον Θεό από κάθε φυλή και γλώσσα και λαό και έθνος, και τους έκανες να είναι βασιλεία και ιερείς στον Θεό μας, και αυτοί θα κυβερνήσουν τη γη ως βασιλιάδες».—Αποκάλυψη 5:9, 10.\n13. Γιατί μπορούσε ο ετεροθαλής αδελφός του Ιησού, ο Ιάκωβος, να απευθύνει κατάλληλα την επιστολή του «προς τις δώδεκα φυλές που είναι διασκορπισμένες»;\n13 Η Χριστιανική εκκλησία είναι «εκλεγμένο γένος, βασιλικό ιερατείο, άγιο έθνος». (1 Πέτρου 2:9) Αυτή αντικαθιστά τον φυσικό Ισραήλ ως έθνος του Θεού και γίνεται ο νέος Ισραήλ, ο οποίος είναι «πράγματι “Ισραήλ”». (Ρωμαίους 9:6-8· Ματθαίος 21:43)* Γι’ αυτόν το λόγο, ήταν πολύ κατάλληλο που ο ετεροθαλής αδελφός του Ιησού, ο Ιάκωβος, απηύθυνε την ποιμαντική του επιστολή «προς τις δώδεκα φυλές που είναι διασκορπισμένες», δηλαδή προς την παγκόσμια εκκλησία των χρισμένων Χριστιανών η οποία με τον καιρό θα αριθμούσε 144.000 μέλη.—Ιακώβου 1:1.\n14. Τι δείχνει ότι οι Μάρτυρες του Ιεχωβά διακρατούν με συνέπεια την άποψη ότι ο αριθμός 144.000 είναι ο κυριολεκτικός αριθμός εκείνων που αποτελούν τον πνευματικό Ισραήλ;\n14 Είναι ενδιαφέρον ότι ο Κάρολος Τ. Ρώσσελ αναγνώρισε πως ο αριθμός 144.000 είναι ο κυριολεκτικός αριθμός των ατόμων που αποτελούν τον πνευματικό Ισραήλ. Στο βιβλίο Η Νέα Κτίσις, που ήταν ο Τόμος ΣΤ΄ των Γραφικών Μελετών του και εκδόθηκε το 1904, ο Ρώσσελ έγραψε: «Έχωμεν δε πάντα λόγον να πιστεύωμεν, ότι ο οριστικός και ακριβής αριθμός των εκλεκτών [χρισμένων] είναι εκείνος, όστις πολλαχώς αναφέρεται εις την Αποκάλυψιν, (ζ΄ 4· ιδ΄ 1) δηλαδή, 144.000 “λελυτρωμένοι από των ανθρώπων”». Στο Πρώτο Βιβλίο του εντύπου Φως, το οποίο εκδόθηκε το 1930 από τους Σπουδαστές της Γραφής, υπήρχε μια παρόμοια δήλωση: «Τα 144.000 μέλη του σώματος του Χριστού, δεικνύονται τοιουτοτρόπως εν τη συνάξει, ως εκλεκτοί και κεχρισμένοι ή εσφραγισμένοι». Οι Μάρτυρες του Ιεχωβά διακρατούν με συνέπεια την άποψη ότι ο πνευματικός Ισραήλ αποτελείται με κυριολεκτική έννοια από 144.000 χρισμένους Χριστιανούς.\n15. Ακριβώς πριν από την ημέρα του Κυρίου, τι πίστευαν οι ειλικρινείς σπουδαστές της Γραφής ότι θα απολάμβαναν οι κατά σάρκα Εβραίοι μετά το τέλος των καιρών των εθνών;\n15 Ωστόσο, δεν αξίζει κάποια ειδική εύνοια ο φυσικός Ισραήλ σήμερα; Ακριβώς πριν από την ημέρα του Κυρίου, όταν οι ειλικρινείς σπουδαστές της Γραφής ανακάλυπταν εκ νέου πολλές από τις βασικές αλήθειες του Λόγου του Θεού, υπήρχε η άποψη ότι με το τέλος των καιρών των εθνών οι Εβραίοι θα απολάμβαναν και πάλι προνομιακή υπόσταση ενώπιον του Θεού. Γι’ αυτό, ο Κ. Τ. Ρώσσελ στο βιβλίο του Ο Καιρός Εστίν Εγγύς (Τόμος Β΄ των Γραφικών Μελετών), που εκδόθηκε το 1889, εφάρμοσε τα εδάφια Ιερεμίας 31:29-34 στους κατά σάρκα Εβραίους και σχολίασε: «Ο κόσμος . . . παρίσταται μάρτυς του γεγονότος ότι η υπό την κυριαρχίαν των Εθνών τιμωρία του Ισραήλ υπήρξε συνεχής από του [607ου] έτους Π.Χ., ότι αύτη διαρκεί εισέτι, και ότι δεν υφίσταται λόγος να προσδοκά τις την εθνικήν αυτών αναδιοργάνωσιν πριν του 1914 Μ.Χ., όπερ είναι το όριον των “επτά καιρών” των—των 2.520 ετών». Φαινόταν ότι τότε θα γινόταν εθνική αποκατάσταση των Εβραίων, και αυτή η προοπτική φαινομενικά ενισχύθηκε το 1917 όταν η Διακήρυξη Μπάλφουρ εγγυήθηκε ότι η Βρετανία θα υποστήριζε την ίδρυση μιας εθνικής πατρίδας για τους Εβραίους στην Παλαιστίνη.\n16. Ποιες προσπάθειες κατέβαλαν οι Μάρτυρες του Ιεχωβά για να μεταδοθεί το Χριστιανικό άγγελμα στους κατά σάρκα Εβραίους, και με ποιο αποτέλεσμα;\n16 Μετά τον πρώτο παγκόσμιο πόλεμο, η Παλαιστίνη περιήλθε υπό την εντολή της Μεγάλης Βρετανίας και άνοιξε ο δρόμος για να επιστρέψουν πολλοί Εβραίοι σε αυτή τη γη. Το 1948 ήρθε σε ύπαρξη το πολιτικό κράτος του Ισραήλ. Δεν έδειχνε άραγε αυτό ότι οι Εβραίοι είχαν την προοπτική να λάβουν θεϊκές ευλογίες; Επί πολλά χρόνια, οι Μάρτυρες του Ιεχωβά το πίστευαν αυτό. Ως εκ τούτου, το 1925 εξέδωσαν ένα βιβλίο 128 σελίδων, με τίτλο Παρηγορία διά τους Ιουδαίους (Comfort for the Jews). Το 1929 έθεσαν σε κυκλοφορία ένα ευπαρουσίαστο βιβλίο 360 σελίδων με τίτλο Ζωή, το οποίο προοριζόταν να ελκύσει τους Εβραίους και πραγματευόταν επίσης το Γραφικό βιβλίο του Ιώβ. Καταβλήθηκαν μεγάλες προσπάθειες, ειδικά στην Πόλη της Νέας Υόρκης, για να μεταδοθεί στους Εβραίους το Μεσσιανικό άγγελμα. Το ευχάριστο είναι ότι μερικά άτομα ανταποκρίθηκαν, αλλά οι Εβραίοι στην πλειονότητά τους απέρριψαν τις αποδείξεις της παρουσίας του Μεσσία, όπως είχαν κάνει και οι προπάτορές τους τον πρώτο αιώνα.\n17, 18. Τι κατανόησαν οι δούλοι του Θεού στη γη σχετικά με τη νέα διαθήκη και τις Βιβλικές προφητείες αποκατάστασης;\n17 Ήταν ολοφάνερο ότι οι Εβραίοι ως λαός και ως έθνος δεν αποτελούσαν τον Ισραήλ που περιγράφεται στα εδάφια Αποκάλυψη 7:4-8 ή σε άλλες Γραφικές προφητείες οι οποίες σχετίζονται με την ημέρα του Κυρίου. Ακολουθώντας την παράδοση, οι Εβραίοι συνέχισαν να αποφεύγουν τη χρήση του θεϊκού ονόματος. (Ματθαίος 15:1-3, 7-9) Το βιβλίο Ιεχωβά (Jehovah), που εκδόθηκε από τους Μάρτυρες του Ιεχωβά το 1934, εξετάζοντας τα εδάφια Ιερεμίας 31:31-34, δήλωσε κατηγορηματικά: «Η νέα διαθήκη δεν έχει καμιά σχέση με τους φυσικούς απογόνους του Ισραήλ και με την ανθρωπότητα γενικά, αλλά . . . περιορίζεται στον πνευματικό Ισραήλ». Οι Βιβλικές προφητείες αποκατάστασης δεν αναφέρονται ούτε στους κατά σάρκα Εβραίους ούτε στο πολιτικό κράτος του Ισραήλ, το οποίο είναι μέλος των Ηνωμένων Εθνών και μέρος του κόσμου για τον οποίο μίλησε ο Ιησούς στα εδάφια Ιωάννης 14:19, 30 και 18:36.\n18 Το 1931, οι δούλοι του Θεού στη γη είχαν λάβει, με μεγάλη χαρά, το όνομα Μάρτυρες του Ιεχωβά. Μπορούσαν να συμφωνήσουν ολόκαρδα με τα λόγια του εδαφίου Ψαλμός 97:11: «Φως έλαμψε για τον δίκαιο και χαρά για εκείνους που είναι ευθείς στην καρδιά». Μπορούσαν να διακρίνουν ξεκάθαρα ότι μόνο ο πνευματικός Ισραήλ είχε φερθεί στη νέα διαθήκη. (Εβραίους 9:15· 12:22, 24) Οι αδιάφοροι κατά σάρκα Εβραίοι, καθώς και η ανθρωπότητα γενικά, δεν είχαν καμιά συμμετοχή σε εκείνη τη διαθήκη. Αυτή η κατανόηση άνοιξε το δρόμο για μια εκθαμβωτική έκλαμψη θεϊκού φωτός, ξεχωριστή στα χρονικά της θεοκρατίας. Αυτό θα αποκάλυπτε πόσο άφθονα παρέχει ο Ιεχωβά το έλεός του, τη στοργική καλοσύνη του και την αλήθεια του σε όλους τους ανθρώπους που τον πλησιάζουν. (Έξοδος 34:6· Ιακώβου 4:8) Ναι, και άλλοι εκτός από τον Ισραήλ του Θεού θα ωφελούνταν από το γεγονός ότι οι άγγελοι συγκρατούν τους τέσσερις ανέμους της καταστροφής. Ποιοι είναι αυτοί; Θα μπορούσατε να είστε εσείς ένας από αυτούς; Ας δούμε.\nΚατάλληλα, το όνομα Ισραήλ σημαίνει «Ο Θεός Αναμετριέται· Εκείνος που Αναμετριέται (Εμμένει στην Αναμέτρησή Του) με τον Θεό».—Γένεση 32:28, υποσημείωση στη ΜΝΚ.\n[Εικόνες στη σελίδα 116, 117]\nΗ γενική εκλογή του αληθινού Ισραήλ του Θεού διήρκεσε από την Πεντηκοστή του 33 Κ.Χ. μέχρι το 1935 οπότε, σε μια ιστορική συνέλευση των Μαρτύρων του Ιεχωβά στην Ουάσινγκτον, D.C., η έμφαση μετατοπίστηκε στη σύναξη του μεγάλου πλήθους που έχει την προοπτική της επίγειας ζωής (Αποκάλυψη 7:9)


((i)) Ασκήσεις "δημοκρατίας"\n16/06/2018 2:29 μμ.\nΑνάλυση της σκοτεινής πλευράς της φασιστικής δεξιάς της ΝΔ-ΜΜΕ-εφολπηστών ή απλά ένα άρθρο με συνταγή τη συνομοσιολογία μιας ούτως ή άλλως φασιστικής κοινοβουλευτικής τροπής.. Το άρθρο που ακολουθεί βλέπει καθυστέρηση στην εκτυπωση των κυριακάτικών εφημερίδων του μαρινάκι και διαβλέπει ωδίνες εξελίξεων .. έτσι ή αλλιώς η φασιστική δεξία της ΝΔ αποκαλύπτεται στο κοινοβουλευτικό της εύρος "απομωνόνοντας" τους σεσημασμένους ναζί της ΧΑ σε ένα γραφικό περιφερειακό ρόλο αναλαμβάνοντας η ίδια(ΝΔ) τη φασιστική "πρωτοπορεία".\nαπό προλ 20/06/2018 3:28 πμ.\nΑπό τα γεγονότα φαίνεται πως οι ΣΥΡΙΖΑιοι πέφτουν πολύ έξω στις προβλέψεις τους και οι πηγές τους είναι αναξιόπιστες. Σε αντίθεση με άλλους που λένε "πως και γιατί μπήκε στο indy" εγώ λέω να μένουν τέτοιες αναδημοσιεύσεις για να είναι η κριτική μας πιο "εντός θέματος",


taxcare's Content - Κοινότητα Λογιστών Βήμα συζητήσεων\nEverything posted by taxcare\ntaxcare replied to dodos's topic in Γενικό Μητρώο Εμπορίου - ΓΕΜΗ\ntaxcare replied to a topic in Ανακοινώσεις - Προσκλ. Συλλόγων - Οργανώσεων\nΟι παρακάτω "συνάδελφοι" είναι άραγε δεξιοί, αριστεροί, κεντρώοι ή ...αντιεξουσιαστές ? Παράθεση απ'το enikos.gr Το ΣΔΟΕ «τσίμπησε» διευθυντή εφορίας Πρώτη καταχώρηση: 04/10/2012 17:16Κοινωνία Έφοδος στο σπίτι του διευθυντή της Εφορίας Χίου πραγματοποιήθηκε σήμερα από το ΣΔΟΕ, παρουσία εισαγγελικού λειτουργού. Η αιφνιδιαστική έφοδος έγινε μετά από πληροφορίες που ήθελαν τον διευθυντή, από κοινού με υπάλληλο της ΔΟΥ, να διαθέτουν ένα υπερσύγχρονο φοροτεχνικό γραφείο, το οποίο είχε για πελάτες τους φορολογούμενους του νησιού! Έτσι, στήθηκε επιχείρηση με κλιμάκιο του ΣΔΟΕ και τη συνοδεία αστυνομικών με την εποπτεία εισαγγελικού λειτουργού. Από την έφοδο, κατασχέθηκε ένας ηλεκτρονικός υπολογιστής ενώ οι αρχές πραγματοποίησαν παρόμοια έφοδο και στην κατοικία του υπαλλήλου. Στο σπίτι μάλιστα του υπαλλήλου, βρέθηκε ένα σύγχρονο φοροτεχνικό γραφείο, πλήρως εξοπλισμένο, το οποίο διεκπεραίωνε, με το αζημίωτο βεβαίως, πάσης φύσεως φοροτεχνικά αιτήματα των φορολογουμένων της περιοχής!\ntaxcare replied to GIAN's question in Ειδικά θέματα - Αποδείξεις Μισθοδοσίας\nΜήπως συνταξιοδοτήθηκε ο αρμόδιος υπάλληλος... Αν αυτό έχει συμβεί την "πηδήξαμε" και φέτος! Τελικά η μείωση υπαλλήλων από τέτοιες υπηρεσίες μόνο καλό μπορεί να κάνει...\nΕγώ από περιέργεια προσπάθησα να μπώ κάνα-δυό φορές αυτή τη βδομάδα, "έφαγα πόρτα" και Z’Butsam...\ntaxcare replied to a topic in Τεχνικά θέματα TAXISNET - Υπηρεσιών υποβολής δηλώσεων\nΔόθηκε ως 30/11 ανεξαρτήτως AΦΜ, και στα ισοζύγια. (Μόλις τηλεφώνησα στο ΥΠΟΙΚ)\ntaxcare replied to ge0's topic in Θέματα Προγραμμάτων εταιρίας EPSILON NET\nΣυνάδελφε σίγουρα η Epsilon έχει πολύ καλά προγράμματα αλλά το κόστος τους δε δικαιολογεί τη διαφορά τιμής με τα αντίστοιχα της Union, για τα οποία επίσης δεν έχουν ακουστεί προβλήματα. Εγώ τα δουλεύω απ'το 2001 και με καλύπτουν απόλυτα. Η δε υποστήριξη είναι άψογη και πλήρης. Το δυνατό τους σημείο πέραν της τιμής, είναι ότι τα φορτώνεις και δουλεύεις απ'ευθείας! Έχουν φτιαχτεί για λογιστές και θα το αντιληφθείς αμέσως. Δες demo και αποφάσισε μετά. Και για να μην παρεξηγηθώ, δεν έχω σχέση με τη Union απλά είμαι ευχαριστημένος επειδή δεν κατανάλωσα χρόνο για να τα μάθω και δεν καταναλώνω χρόνο για παραμετροποίηση ή updates κλπ. Σε κάθε περίπτωση σου εύχομαι καλή και απροβλημάτιστη επιλογή.\ntaxcare replied to KOYLA's topic in Τεχνικά θέματα TAXISNET - Υπηρεσιών υποβολής δηλώσεων\nΠάω για ύπνο κι επιστρέφω στην παρέα το συντομότερο..... Μη μου βάλετε απουσία οι πρωινοί!\nΤου επιβάλλει Τέλος επιτηδεύματος γιατί υπολογίζει την παλιά έναρξη...!!! Δυστυχώς δεν το γλυτώνει.\ntaxcare replied to SARAKINOS's topic in Γενικό Μητρώο Εμπορίου - ΓΕΜΗ\nΆρχισαν να καταφθάνουν και επιστολές στους πελάτες απ'τα Επιμελητήρια !!! Με ρωτούν ...τί είναι πάλι αυτό ? Πάρτε τηλέφωνο στο Επιμελητήριο και βρίστε τους γιατί ό,τι ζητούν τους το έχουμε ήδη καταθέσει τους απαντάω. Ατομικά όμως το πρόβλημα δεν αντιμετωπίζεται. Και ρωτάω : Υπάρχει κάποιο "δικό μας" σωματείο που έχει προσυπογράψει τη νέα παπαριά ? Αν ναι φεύγω μετανάστης. Αν όχι, τότε τί ακριβώς κάνουν ? Πώς σκέφτονται ν'αντιδράσουν ? Γιατί δε μας καλούν κάτω από ένα κεντρικό Επιμελητήριο σε συνδυασμό με μια προειδοποιητική απεργία ? Κι αν μαζευτούμε στο ΕΒΕΑ στη συνέχεια πάμε και κάτω απ'το ΥΠΟΙΚ για το θέμα των ημερ/νιών των δηλώσεων εισοδήματος.


Συνεχίζει την προπαγάνδα η Άγκυρα: Εμείς θέλαμε διάλογο, η Ελλάδα τον αρνήθηκε - ΑΝΑΚΑΛΥΠΤΩ\nHome ΕΛΛΗΝΟΤΟΥΡΚΙΚΑ Συνεχίζει την προπαγάνδα η Άγκυρα: Εμείς θέλαμε διάλογο, η Ελλάδα τον αρνήθηκε\nΕνόψει της Συνόδου Κορυφής της 10ης Δεκεμβρίου, η Άγκυρα ρίχνει τους τόνους και «μαζεύει» το Oruc Reis φοβούμενη κυρώσεις\nΕυθύνες στην Ελλάδα επιρρίπτει για ακόμα μια φορά η Τουρκία, αυτή τη φορά μέσω του εκπροσώπου του τουρκικού ΥΠΕΞ, Χαμί Ακσόι, για το γεγονός ότι μεταξύ των δυο χωρών δεν υπήρξε ο διάλογος για τα μέτρα οικοδόμησης εμπιστοσύνης.\nΕρωτώμενος από δημοσιογράφο για το αν η Ελλάδα άλλαξε στάση μετά από την επιστροφή του Oruc Reis στην Αττάλεια, ο Χαμί Ακσόι είπε χαρακτηριστικά:\n«Όπως γνωρίζετε, η Τουρκία τάσσεται υπέρ του διαλόγου με την Ελλάδα. Στην πραγματικότητα είχε επιτευχθεί μια συμφωνία να ξαναρχίσουν οι διερευνητικές συνομιλίες με την Ελλάδα, αλλά η ημερομηνία δεν μπορούσε να οριστεί εξαιτίας της υπαναχώρησης της Ελλάδα με πρόσχημα τις έρευνες του Oruc Reis», και συνέχισε:\n«Το υπουργείο Ενέργειας και Φυσικών Πόρων ανακοίνωσε ότι το Oruc Reis ολοκλήρωσε τις έρευνές του στην Ανατολική Μεσόγειο και επέστρεψε στις 29 Νοεμβρίου στην Αττάλεια. Η Τουρκία εξακολουθεί να είναι ανοιχτή στον διάλογο με ειλικρινή διάθεση, όπως μέχρι σήμερα».


Ο κίτρινος σκαραβαίος μας πάει βόλτα μέρες και νύχτες! | Η Πόλη Ζει\nΗ ρώγα του πρωθυπουργού\nTα αγκάθια μιας κοινωνίας\nIANOS | Σεμινάριο Διόρθωσης-Επιμέλειας Κειμένων.\nIANOS YouTube Live | Διαδικτυακή συζήτηση για δύο βιβλία του Κωνσταντίνου Φίλη.\nΈνα φωτογραφικό ταξίδι στην Αθήνα του ’60, μέσα από το Λεύκωμα της Κατερίνας Ζωιτοπούλου.\nmusicArte – Σεμινάριο Γνωριμίας με την κλασική μουσική για ενήλικες.\nΣαν σήμερα γεννήθηκε η Αρλέτα…\nΔιαδικτυακό bazaar των Εκδόσεων University Studio Press, 4, 5 & 6 Μαρτίου 2021\nΕλευθερία Μεταξά – “Το χέρι του Θεού”: Διαδικτυακή παρουσίαση βιβλίου από τον Ιανό.\nΑν ερχόσουν με τα χιόνια, να ερχόσουν με τα χιόνια\nΟι Αναρχικοί του Μέλλοντος\nΦύγε φύγε είσαι τρελός!\nΚράτα με να σε κρατώ*\nΈνας Άγιος Βασίλης… Βαλεντίνος\nΗ διαφορά της ρητίνης\nΓεύση vs Καλοπέραση σημειώσατε Χ\nΚοριτσοπαρέα εις αναζήτησιν ενός χώρου με αισθητική, ποιοτικό φαγητό και μεγάλη κάβα. Για να πούμε όσα δε λέγονται μπροστά σε άντρες φίλους, να γελάσουμε με την ψυχή μας και να θυμηθούμε φάσεις από το γυμνάσιο. Ποιος τέτοιος χώρος θα ήταν ιδανικός; Είχαμε ακούσει για έναν κίτρινο σκαραβαίο που κάνει βόλτες στη Νέα Φιλαδέλφεια. Δεν πιστέψαμε ότι θα περνούσαμε τόσο καλά! Και φυσικά, τα παιδιά μας περιμένουν ξανά γιατί θέλουν να μας περιποιούνται!\nΗ δική σου pub είναι στη Νέα Φιλαδέλφεια\nΤο μαγαζί είναι δύσκολο να μην το προσέξεις. Σε κεντρικό σημείο της Φιλαδέλφειας, απέναντι από το καινούργιο γήπεδο, τραβάει τα βλέμματα, αφού η αισθητική του ακολουθεί αυτή των λονδρέζικων pub. Ξύλινα τραπέζια για μικρές και μεγάλες παρέες, μεγάλη μπάρα, μικροί σκαραβαίοι σε μινιατούρα, jukebox & flipperάκι δημιουργούν μια ατμόσφαιρα οικεία και φιλική. Στα συν; Ο αληθινός κίτρινος σκαραβαίος είναι παρκαρισμένος έξω ακριβώς από την είσοδο και σε καλοδέχεται. Μην παραλείψεις να βγάλεις φωτογραφία, όπως όλοι οι θαμώνες!\nΌταν η ζωή σου προσφέρει burger…λες πάντα ναι!\nΣτο Yellow Beetle, πρωταγωνιστής του μενού είναι το αγαπημένο μας burger! Σωστό μαγείρεμα και ποιοτικά υλικά, είναι τα βασικά στοιχεία για όλα τα burgers, ενώ οι επιλογές σίγουρα βρίσκουν ανταπόκριση σε όλα τα γούστα. Από vegetarian μέχρι κοτόπουλο πανέ και διπλό μπιφτέκι, θα χορτάσεις και θα ευχαριστηθείς! Το καμάρι του Yellow Beetle δεν είναι άλλο από το burger προβατίνας με σως γιαουρτιού & φέτας, κρεμμύδι και ντομάτα! Φυσικά έχετε και πολλές επιλογές να συνοδεύσετε τη ζουμερή απόλαυση: starters, σαλάτες, ακόμη και ποικιλίες!\nΔεν σε πήρα, δεν με πήρες και πλακώθηκα στις μπύρες!\nΟι επιλογές μπύρας είναι άφθονες και τα παιδιά που γνωρίζουν το μενού σου προτείνουν ποια πηγαίνει με το αγαπημένο σου πιάτο! Όμως, θα βρεις πολυάριθμες ετικέτες καθαρών ποτών, όπως whiskey, ενώ καθημερινά από τις 15.00 έως τις 20.00 έχεις την επιλογή δωρεάν refill αναψυκτικού. Μπόλικο φαγητό μαζί με μπόλικη κόκα κόλα είναι ο παράδεισος της γεύσης!\nΣε κάθε συνθήκη, στο Yellow Beetle θα καλοπεράσεις. Με παρέα ή χωρίς, ζευγάρι ή οικογένεια, το Yellow Beetle ικανοποιεί κάθε προσδοκία. Αν όμως έχει αγώνα, στον κίτρινο σκαραβαίο είναι ακόμη καλύτερα. Απέναντι από το νέο γήπεδο της ΑΕΚ, δεν μπορεί παρά το ποδόσφαιρο να έχει την τιμητική του: δέκα οθόνες και προτζέκτορας στον εξωτερικό χώρο για να μην χάνεις φάση!\nΣμύρνης 55, Νέα Φιλαδέλφεια // 21 0010 2592\nSite: https://yellowbeetle.business.site // Fb: @YellowBeetlePub // Inst: yellow_beetle_pub_20\nTags: burgeryellow beetleΝέα Φιλαδέλφεια\nShare 323 Tweet 129\nShare 2640 Tweet 223\nShare 1062 Tweet 660\nShare 289 Tweet 135


Πύρινα μέτωπα σε Μεγαλόπολη Αρκαδίας και Οινούσσες - Τρεις πολίτες τραυματίες και 4 πυροσβέστες με αναπνευστικά προβλήματα | Ελλάδα - Ειδήσεις NewsIt.gr\nΠύρινα μέτωπα σε Μεγαλόπολη Αρκαδίας και Οινούσσες - Τρεις πολίτες τραυματίες και 4 πυροσβέστες με αναπνευστικά προβλήματα\nΤελευταία ενημέρωση: 07.08.2012 | 19:25\nΠρώτη δημοσίευση: 07.08.2012 | 17:04 - Με σοβαρά εγκαύματα ένας 60χρονος πολίτης απο την Αρκαδία μεταφέρθηκε στην Αθήνα\n- Εκκενώθηκαν προληκπτικά οι οικισμοί Βουτσαρας, Ρούτσι και Καμαρίτσα - Τι λέει ο δήμαρχος της Μεγαλόπολης στο Νewsit - Στο νοσοκομείο καλόγρια από μοναστήρι στις Οινούσσες - ΣΥΝΕΧΗΣ ΕΝΗΜΕΡΩΣΗ\nΟι καπνοί κρύβουν τον ήλιο ακόμη και στην Καλαμάτα. Αναγνώστρια του Newsti μας έστειλε την φωτογραφία αυτή από παραλία της καλαμάτας όπου ο ήλιος έχει κρυφτεί στους καπνούς. Στις φλόγες οι Οινούσσες\nΤέσσερα πύρινα μέτωπα καίνε την Κρήτη! Κρήτη: Τρόμος για τουρίστες - Οι φλόγες έφτασαν σε ξενοδοχείο στο Μύρτο


17/02/2018 - 19:38\nΤις πάγιες ελληνικές θέσεις είχε την ευκαιρία να επαναλάβει προς την τουρκική ηγεσία ο πρόεδρος της Ν.Δ. Κυριάκος Μητσοτάκης κατά τη συνάντησή του με τον Τούρκο πρωθυπουργό Μπιναλί Γιλντιρίμ και τον υπουργό Εξωτερικών Μεβλούτ Τσαβούσογλου, παρουσία του τομεάρχη Εξωτερικών του κόμματος Γ. Κουμουτσάκου στο πλαίσιο της Συνόδου του Μονάχου για την Ασφάλεια.\nΕπίσης, κατά τη διάρκεια της δεύτερης μέρας του συνεδρίου, συναντήθηκε με τον νεοεκλεγέντα καγκελάριο της Αυστρίας, κ. Σ. Κουρτς με τον οποίον συζήτησαν ζητήματα των Δυτικών Βαλκανίων, ενώ νωρίτερα είχε συναντηθεί με τον υπουργό Εξωτερικών της Ρωσίας Σεργκέι Λαβρόφ συζητώντας διμερή και περιφερειακά θέματα.\nΠερισσότερα σε αυτή την κατηγορία: « Υπ. Παιδείας ΗΠΑ: Τα σχολεία έχουν την επιλογή οι δάσκαλοί τους να οπλοφορούν Όλγα Γεροβασίλη: Απόπειρα τρομοκράτησης της Δικαιοσύνης από ΝΔ »


Μακιγιάζ, AW 2019, for your eyes & lips only - Madame LeFo\nΜακιγιάζ; Βεβαίως… Φέτος ειδικά, στα make up trends τίποτα δεν απαγορεύεται… Έτσι, δίνουμε ιδιαίτερη έμφαση στα έντονα κόκκινα χείλη, στα τονισμένα βλέφαρα, τις βλεφαρίδες και τα φρύδια… Οι make up artists δημιούργησαν τόσο εντυπωσιακούς συνδυασμούς που μας ελκύουν σαν τον… μαγνήτη! Τί λες; Είσαι έτοιμη να τους ακολουθήσεις;\nΜακιγιάζ, for your eyes only\nΤο μακιγιάζ και ειδικά το smokey eye της νέας σεζόν γίνεται με ματ, αλλά λαμπερές σκιές, όχι απαραίτητα μαύρες… Παράλληλα, να θυμάσαι ότι οι διάφορες αποχρώσεις της γης, ή των άγριων φρούτων του δάσους, πρέπει να απλώνονται κυρίως στο κινητό βλέφαρο και προς τα πάνω στα φρύδια. Το αποτέλεσμα; Σκοτεινό και μυστηριώδες.\nΞέχασε το έντονο μαύρο smokey eyes και παίξε με χρώματα μπλε, βυσινί και καφέ τονίζοντας τα μάτια σου. Έτσι θα αποκτήσεις ένα βαθύ μυστηριώδες βλέμμα.\nΧρησιμοποίησε πάντα σκιές σε αντίθετο χρώμα από το φυσικό χρώμα των ματιών σου. Αυτό θα κάνει τα μάτια σου να ξεχωρίζουν.\nΓια παράδειγμα τα μπλε μάτια φαίνονται ωραιότερα με γήινες σκιές, τα πράσινα μάτια με μοβ αποχρώσεις και τα καστανά μάτια με μπλε και πράσινους τόνους.\nΣε γενικές γραμμές, οι γυναίκες της Μεσογείου τείνουν να έχουμε πιο ζεστό τόνο της επιδερμίδας, που δένουν τέλεια με σκιές σε κοραλλί, μπλε και καφέ αποχρώσεις. Για τις γυναίκες με πιο δροσερό τόνο δέρματος, τα χρώματα των σκιών που λειτουργούν καλύτερα είναι το ροζ και το μοβ.\nΓια ένα σύγχρονο smoky look, προτίμησε τους μεταλλικούς τόνους, από μπρούντζινες αποχρώσεις, και πινελιές από μοβ και ροζ. Αν το δοκιμάσεις, προτίμησε για τα χείλη σου κραγιόν σε χειμερινές ροζ αποχρώσεις, που παίζουν μέχρι και το χρώμα της λεβάντας.\nΤέλος όταν δημιουργείς smokey eyes, θα πρέπει να θυμάσαι: Ξεκινάς πάντα με μια ελαφριά, ιριδίζουσα σκιά που την απλώνεις σε όλο το καπάκι του ματιού. Αυτό προσθέτει όγκο και πληρότητα που αντανακλά το φως και βελτιώνει τα χαρακτηριστικά. Στη συνέχεια, απλώνεις την πιο σκούρα σκιά στην πτυχή και γωνία του ματιού, τη “δουλεύεις” καλά με ένα πινελάκι κι έτσι τα μάτια σου θα φαίνονται μεγαλύτερα.\nMακιγιάζ must have\nΘα γίνουν η… σκιά σου!\nPalette Goldenland, Harmony of 10 eyeshadows, Guerlain\nMια συλλεκτική παλέτα, με αρμονική επιλογή από 10 ματ και μεταλλικές αποχρώσεις που μπορούν να συνδυαστούν στα βλέφαρά σου. Η κομψή κασετίνα της φιλοξενεί αυτές τις εντυπωσιακές σκιές και θα κοσμούν τα βλέφαρα σου με ιριδίζουσες, χάλκινους ή παγωμένους τόνους.\nSequin Crush, Y.S.L.\nΜακιγιάζ λαμπερό; Ναι, τώρα οι μονές μεταλλικές σκιές θα σου προσφέρουν αστραφτερό βλέμμα. Με σύνθεση πλούσιου χρώματος και υψηλότερη συγκέντρωση σε τρισδιάστατο γκλίτερ αυτές οι μονές σκιές είναι ονειρεμένες. Και είναι και εμπλουτισμένες με λαμπερές πέρλες για αστραφτερή λάμψη και έντονο χρώμα που διαρκεί. Θα τις βρεις σε δύο νέες υφές και επτά νέες αποχρώσεις. Για να βρεις το look που σου ταιριάζει, είτε επιλέγεις μία απόχρωση είτε αναμιγνύεις περισσότερες.\nCouture Drama, Eye Palette, Bobbi Brown\nNέα limited edition παλέτα ματιών, χαρίζει λαμπερή διάσταση στο στυλ σου μέσα από μια συλλογή 10 too-hot-right-now αποχρώσεων και σκιών υψηλής απόδοσης. Κάθε παλέτα περιέχει έναν συνδυασμό από τις πιο χαρακτηριστικές μεταλλικές σκιές της Bobbi Brown: Matte, Metallic, Shimmer και Chrome.\nLuxe Rich Gemstone Eyeshadow, Bobbi Brown\nMια έντονη νέα σύνθεση με πολυδιάστατες λαμπερές χρωστικές, χαρίζει στα μάτια ένα glossy, γυαλιστερό αποτέλεσμα που διαρκεί μέχρι και 8 ώρες, χωρίς να “σπάει” και να ξεθωριάζει. Εφαρμόζεις την σκιά και μπορείς να πειραματιστείς με τις διαφορετικές αποχρώσεις και υφές για ένα ακόμη πιο εντυπωσιακό look. Θα τη βρεις σε 3 αποχρώσεις: Citrine, Opal Moonstone, Royal Sapphire\nEyes to Kill Color Palette, Giorgio Armani\nMια παλέτα με 4 αποχρώσεις, που συνδυάζουν την ένταση στο χρώμα με το ματ τελείωμα, χάρη σε μια νέα γενιά από πούδρες. Αυτή η τεχνολογία δίνει τη δυνατότητα να χρησιμοποιούνται καθαρές χρωστικές υψηλής έντασης για ένα αποτέλεσμα ακόμα πιο έντονο και χρώμα που μαγνητίζει το βλέμμα.\nΜακιγιάζ για βλεφαρίδες XXL\nΣυχνά οι make-up artists αποφεύγουν τη μάσκαρα και προτιμούν τις «γυμνές» βλεφαρίδες για ένα πιο φυσικό, καθαρό βλέμμα. Φέτος όμως οι μέτρ του μακιγιάζ μεγάλων οίκων μόδας προτείνουν όχι μόνο μία στρώση μάσκαρα, αλλά δύο ΚΑΙ τρεις για ένα doll-like look. Kαι η νέα μόδα είναι οι μάσκαρα primer ή και top coat!\nΔεν ξεχνάς ποτέ τη μάσκαρα στις βλεφαρίδες σου. Χρησιμοποίησε τις νέες mascara, που θα σου προσφέρουν ένα wow effect.\nΣίγουρα δεν πρόκειται για ένα trend που μπορείς να υιοθετήσεις έτσι εύκολα και να βγεις ένα βράδυ έξω. Όμως, αν απλώς περάσεις 2-3 στρώσεις μάσκαρα στις βλεφαρίδες σου θα είσαι πολύ κοντά σε αυτό το αποτέλεσμα αλλά στην πιο μπορώ-πιο-εύκολα-να-φορέσω εκδοχή του. Το συγκεκριμένο trend το είδαμε σε αρκετούς οίκους.\nΕάν όμως έκανες κατά λάθος τη… ζημιά και μουτζουρώθηκες την ώρα που άπλωνες στις βλεφαρίδες σου τη μάσκαρα, μην κάνεις το πιο συνηθισμένο λάθος. Μην χρησιμοποιήσεις eye makeup remover, γιατί θα χαλάσεις όλο το μακιγιάζ των ματιών σου. Απλά, πάρε λίγο make up [στο χρώμα του δέρματός σου] και με την άκρη μιας μπατονέτας θα σβήσεις απαλά τη μουτζούρα.\nMust have για το μακιγιάζ των βλεφαρίδων σου\nΑυτή η μάσκαρα δίνει τώρα στις βλεφαρίδες σου τις 4 διαστάσεις για την πιο άψογη εμφάνιση. Και όχι μόνο αυτό… Έχει την ιδιότητα να φροντίζει τις βλεφαρίδες σου… Έτσι, όσο πιο πολύ την φοράς, τόσο πιο όμορφες, δυνατές και μακρύτερες θα γίνουν οι βλεφαρίδες σου. Καλύπτει την κάθε βλεφαρίδα από την ρίζα μέχρι την άκρη για να δώσει όγκο από την πρώτη εφαρμογή. Επίσης χάρη στο σύμπλεγμα Lash Boosting με οφέλη για τις βλεφαρίδες, οι βλεφαρίδες είναι πιο δυνατές και πιο πυκνές μέρα με την μέρα.\nVolume Effet Faux Cils, mascara, Y.S.L.\nΑυτή η νέα μάσκαρα έχει μια μοναδική σύνθεση που περιποιείται τις βλεφαρίδες. Χάρη στο εκχύλισμα καρυδιάς δίνει πιο έντονο χρώμα, ενώ το έλαιο argan από το Μαρόκο, αφήνει τις βλεφαρίδες ελαστικές και περιποιημένες. Αποτέλεσμα; Ακαταμάχητο εφέ ψεύτικων βλεφαρίδων, και θεατρική ένταση και μήκος. Εκτός από τις έξι λατρεμένες αποχρώσεις – από τη γυαλιστερή μαύρη Noir Haute Densité μέχρι τις πιο τολμηρές Fascinating Violet και Burgundy – και το θρυλικό της βουρτσάκι, διαθέτει πλέον και τις ιδανικές ιδιότητες φροντίδας.\nMάσκαρα για απίστευτα γυριστές και… όρθιες βλεφαρίδες! Η Roller Lash είναι ένα πραγματικό μπικουτί για τις βλεφαρίδες σου! Το βουρτσάκι της αγκαλιάζει, διαχωρίζει, επιμηκύνει και κυρτώνει τις βλεφαρίδες για μια διευρυμένη ματιά … Τέλος, η φόρμουλα της διαρκεί 12 ώρες, ενώ περιέχει Β5 και σερίνη παράγοντες προ-βιταμινών γνωστοί για την αναζωογονητική δράση τους στις βλεφαρίδες. Θα τη βρεις σε μαύρο χρώμα και σε μίνι μέγεθος.\nMακιγιάζ για φρύδια της γοητείας\nΤέλος, για να ολοκληρώσεις οποιοδήποτε look φρόντισε να δουλέψεις σωστά- ανοδικά- τα φρύδια σου. Τόσο απλά… Τώρα, θα είσαι μια ζωντανή κούκλα!\nMust have και για το μακιγιάζ των φρυδιών σου\nΤο μοναδικό μολύβι φρυδιών 4 σε 1. Είναι ένα μολύβι πολλαπλών χρήσεων, αφού δίνει σχήμα, τονίζει και κάνει contouring στα φρύδια. Και το πιο εντυπωσιακό; Διαρκεί για 24 ώρες κα είναι και αδιάβροχο.\nΠούδρα φρυδιών, για φυσικά γεμάτα φρύδια, με απαλή, φυσική όψη. Η βελούδινη σύνθεσή της διαρκεί 12 ώρες και προσκολλάται στις τρίχες και το δέρμα στη στιγμή μεταμορφώνοντας τα φρύδια με κενά σε καλοσχηματισμένα, γεμάτα φρύδια. Η παλέτα στο σχήμα φρυδιού κάνει πανεύκολη την εφαρμογή… χωρίς σκληρές γραμμές ή λάθη!\nMακιγιάζ για τα χείλη σου μόνον…\nΕκτός από το κατακόκκινο, φλογερό κραγιόν που έδωσε το παρόν του σε αρκετά fashion show, φέτος οι make-up artists ψηφίζουν ΝΑΙ στα berry χείλη με πολύ σκούρες αποχρώσεις των φρούτων του δάσους και μάλιστα σε ματ υφές, διατηρώντας έτσι τον αυστηρό τους χαρακτήρα. Χωρίς λάμψεις και υπερβολές, ορίζουν άψογα τα χείλη, που μονοπωλούν το ενδιαφέρον. Στα ντεφιλέ μάλιστα κάποιων άλλων οίκων οι μακιγιέρ επέλεξαν την ανοιχτόχρωμη παλέτα του antique ροζ ή του άχρωμου nude. Κάποιοι άλλοι συνδύασαν χείλη βαμμένα στον ίδιο τόνο με το χρώμα των ζυγωματικών, σε ένα total look. Βάλε λοιπόν μια τελευταία πινελιά στο μακιγιάζ σου, με το πιο απίθανο κραγιόν σου.\nMust have για το μακιγιάζ των χειλιών σου\nΚραγιόν με νέα σύνθεση εμπλουτισμένη με argan oil που χαρίζει έντονο χρώμα και ενυδάτωση που διαρκεί όλη μέρα. Θα σε σαγηνεύσει με την ανάλαφρη υφή και το μεταξένιο αποτέλεσμα. Μια κρεμώδης και ενυδατική σύνθεση που απλώνεται υπέροχα στα χείλη. Με την εξαιρετικά ανάλαφρη αίσθηση που προσφέρει και το απαλό satin τελείωμα, το Love Me Lipstick σου επιστρέφει την αγάπη!\nThey‘re Real! Double The Lip, Bebefit\nΑπίστευτα σέξι κραγιόν και μολύβι χειλιών, με διάρκεια 8 ωρών. Χάρη στην ειδική μύτη του δίνει σχήμα στο περίγραμμα των χειλιών σου και τα κάνει πιο σαρκώδη αλλά και χρώμα που τους χαρίζει όγκο και σχήμα. Αυτό το ημι-ματ κραγιόν θα το βρεις σε ουδέτερες και ανοιχτές αποχρώσεις.\nLuxe Shine Intense Lipstick, Bobbi Brown\nΤα νέο κραγιόν της συλλογής Luxe Lip Collection, που χαρίζει χρώμα και λάμψη για καλοσχηματισμένα χείλη με όγκο. Χάρη στην πλούσια, μαλακτική σύνθεσή τους, εμπλουτισμένη με υαλουρονικό οξύ, Βιταμίνη Ε και εκχυλίσματα βοτάνων, απλώνονται εύκολα στα χείλη και χαρίζουν άμεσα ενυδάτωση που διαρκεί. Γι’ αυτό και θα γίνουν οι αχώριστοι “σύντροφοι” των χειλιών σου…\nΜάθε κι άλλες πληροφορίες για το μακιγιάζ AW 2019 κάνοντας κλικ εδώ\nTags: AW2019, NEW COLORS, new trends


Πύρρειος νίκη Τσάβες στις εκλογές | ΚΟΣΜΟΣ | antinews.gr\nΠύρρειος νίκη Τσάβες στις εκλογές\nΤο κόμμα του προέδρου της Βενεζουέλας εξασφάλισε την πλειοψηφία των εδρών στις χθεσινές βουλευτικές εκλογές, ωστόσο ο αριθμός των εδρών που εξασφαλίζει η αντιπολίτευση στερεί από το κυβερνών κόμμα την κατοχή των δύο τρίτων των εδρών στο κοινοβούλιο,σύμφωνα με ανακοίνωση της εκλογικής επιτροπής.\nΜε καταμετρημένο το μεγαλύτερο μέρος των ψήφων, το κόμμα του Τσάβες κερδίζει τουλάχιστον τις 90 από τις 165 έδρες στο κοινοβούλιο, ενώ ο συνασπισμός της αντιπολίτευσης, η "Δημοκρατική Ενότητα", καταλαμβάνει τουλάχιστον 59 έδρες.\nΟι υπόλοιπες έδρες, σύμφωνα με την εκλογική επιτροπή, τις κερδίζουν άλλα μικρότερα κόμματα, ενώ για ορισμένες από αυτές δεν έχει ακόμη διευκρινισθεί που θα καταλήξουν.\nΣύμφωνα με αναλυτές καθίσταται πλέον ιδιαίτερα δύσκολο για το Ενωμένο Σοσιαλιστικό Κόμμα (PSUV) του Τσάβες να περάσει βασικά νομοσχέδια όπως σχεδίαζε. Ωστόσο το νέο κοινοβούλιο δεν πρόκειται να συγκροτηθεί έως και τις αρχές Ιανουαρίου, γεγονός που δίνει το περιθώριο στον Τσάβες επισπεύσει την ψήφιση των συγκεκριμένων νομοσχεδίων.\ndeldio 28/09/2010 15:57:24\nΠύρρειος νίκη με ποσοστό 60% και απόλυτη πλειοψηφία στο λαό; Όταν εδώ ο άλλος κυβερνά αυτοδύναμος με ποσοστά 41%-44%; Έλεος!


ΓΙΑΝΝΗΣ ΑΝΤΩΝΟΠΟΥΛΟΣ – Photonet: για το φωτογράφο και τη φωτογραφία\n«Η φωτογραφία για εμένα έχει να κάνει κυρίως με την ανακάλυψη!»\nΟ Γιάννης Αντωνόπουλος ανήκει σε μια νέα και ομολογουμένως γενναία γενιά Ελλήνων φωτογράφων που μέσα από τη δουλειά τους φαίνεται περισσότερο να αναζητούν οι ίδιοι παρά να επιδεικνύουν το θέμα τους.\nΜε εμφανείς τις επιρροές του New Documentary, εξερευνά τους τόπους γύρω του –άλλοτε οικείους και άλλοτε πιο μακρινούς– μοιάζοντας να επιχειρεί με τη φωτογραφία του κάθε φορά να ανακαλύψει όλα όσα κρύβονται πίσω από αυτό που απλώς φαίνεται, να φέρει στην επιφάνεια τις ιστορίες που οδήγησαν σε αυτό που βρίσκεται μπροστά στο φακό του τη στιγμή του «κλικ», όλα όσα το τοπίο μπροστά του κρατάει κρυμμένα κάτω από τα σχήματα και τα χρώματά του.\nΤόσο στα τοπία όσο και στα πορτρέτα του υπάρχει μια ηρεμία, μια στατικότητα που ωστόσο δεν προξενεί την αίσθηση του τέλματος όσο την αίσθηση ενός στοχασμού του παρατηρητή, εκείνου που βλέπει το παρελθόν προσδοκώντας το μέλλον.\nΤο χαρακτηριστικό των εικόνων του, πέραν του σταθερού (4:5) κάδρου, είναι και μια πάντοτε οριακά συννεφιασμένη ατμόσφαιρα που σπάνια παραχωρεί τη θέση της σε πιο γαλανούς ουρανούς. Έτσι ο τόπος, Βαλκάνια, Αττική, ή οπουδήποτε αλλού, μοιάζει να είναι πάντα ο ίδιος, με τα εμφανή αποτυπώματα της ανθρώπινης παρουσίας – απουσίας, πρωταγωνιστές της εικόνας, να διηγούνται από μόνα τους ότι ήταν και δεν είναι πια ή ετοιμάζεται να ξανά είναι στο μέλλον.\nΟι φωτογραφίες του Γιάννη Αντωνόπουλου δείχνουν χωρίς να εξηγούν, προσκαλούν χωρίς να προκαλούν.\nΝικητής του Βραβείου Athens Photo World του 2019, της εναρκτήριας χρονιάς της διοργάνωσης, με τη σειρά South East of Eden, ο Γιάννης Αντωνόπουλος δεν σταματά να εξερευνά το χώρο γύρω του, διευρύνοντας τους γεωγραφικούς ορίζοντες της δουλειάς του με την ίδια σταθερότητα του βλέμματός του.\nΗ συνέντευξη που ακολουθεί πραγματοποιήθηκε το Νοέμβριο του 2020\nΓιατί πάντα σύννεφα;\nΣτη δουλειά που κάνω αυτή την περίοδο θεωρώ ότι λειτουργεί ως μια μεταφορά που συμπληρώνει τη συνθήκη που εκφράζεται τόσο μέσα από τα πορτρέτα όσο και από τα τοπία. Ακόμα πέρα από τα τεχνικά ζητήματα που επιλύονται με αυτόν τον τρόπο, συνδέεται με την προσπάθεια μη ωραιοποίησης των γεγονότων και συνδράμει, μέσω της ουδετερότητας που προσφέρει η συννεφιά, στο να παραμείνει ανοιχτό το πεδίο διερεύνησης για τον θεατή.\nΠοιο ήταν το πρώτο project που ξεκίνησες;\nΌταν ξεκίνησα να ασχολούμαι με τη φωτογραφία, δεν σκεφτόμουν με αυτόν τον τρόπο. Δεν φωτογράφιζα έχοντας στο νου ένα συγκεκριμένο πλαίσιο, ούτε οργάνωνα τις φωτογραφίες μου σε θεματικές ενότητες, παρά μόνο σε κάποιες ευρείες κατηγορίες π.χ. Ασπρόμαυρες – έγχρωμες. Στην πορεία διαπίστωσα ότι αυτός ο τρόπος εργασίας δεν με εξυπηρετούσε, καθώς παρότι μπορεί να υπήρχαν κάποιες μεμονωμένες καλές εικόνες, το σύνολο της δουλειάς παρέμενε αδύναμο, χωρίς να μπορεί να εκφράσει κάτι πιο ουσιαστικό. Σε αυτό το σημείο, ξεκίνησα να οργανώνω τις φωτογραφίες που είχα σε πιο αυστηρά εννοιολογικά πλαίσια. Μέσα από αυτή τη διαδικασία, προέκυψε το πρώτο project που έκανα με τίτλο Exhibits, το οποίο αφορούσε την παρουσίαση του ανθρώπινου σώματος ως έκθεμα σε διάφορες εκφάνσεις του δυτικού πολιτισμού. Μέρος αυτού του project θα εκτεθεί φέτος στο Pesaro στην Ιταλία.\nΑν και έχεις περιγράψει το σκεπτικό πίσω από το South East of Eden, υπάρχει κάποιος πιο προσωπικός λόγος εξαιτίας του οποίου θέλησες να εξερευνήσεις φωτογραφικά τα Βαλκάνια;\nΣτην Ελλάδα μεγαλώνουμε ή, τουλάχιστον, μεγάλωνε η δική μου γενιά, με τη διττή υπόσταση του Ευρωπαίου αλλά και του Βαλκάνιου πολίτη. Σε αυτό το δίπολο έχω την αίσθηση, ότι προτιμούμε τον πρώτο τίτλο από τον δεύτερο. Συχνά, οι χαρακτηρισμοί για τους Βαλκάνιους γείτονες δεν είναι πάντα οι καλύτεροι και αυτό οφείλεται κατά τη γνώμη μου σε ιστορικούς, οικονομικούς και κοινωνικούς λόγους. Παρότι πολλοί Βαλκάνιοι ζουν και εργάζονται στην Ελλάδα, τουλάχιστον τις τελευταίες τρεις δεκαετίες, έχω την εντύπωση ότι οι περισσότεροι τους γνωρίζουμε ελάχιστα. Η ενασχόλησή μου με τα Βαλκάνια ξεκίνησε, θέλοντας να διαπιστώσω ο ίδιος πώς είναι η ζωή και εν γένει η καθημερινότητα σε αυτές τις χώρες, ποιες είναι οι ομοιότητες και ποιες οι διαφορές στην κουλτούρα, ποιες αντιθέσεις υπάρχουν. Δεν ήθελα να μείνω στην κυρίαρχη αφήγηση που επικρατεί στην Ελλάδα γι’ αυτούς τους λαούς.\nΠοιες χώρες περιέχονται στις φωτογραφίες του South East of Eden;\nΜέχρι στιγμής οι χώρες είναι η Ελλάδα, Βουλγαρία, Ρουμανία, Βόρεια Μακεδονία και η Αλβανία.\nΣτη δουλειά σου υπάρχει μια πολύ αισθητή συνέχεια και συνέπεια βλέμματος. Αυτό προκύπτει μόνο χάριν μιας αισθητικής προσέγγισης που έχεις επιλέξει ή υπάρχει και κάτι βαθύτερο που σε απασχολεί σχετικά με το πόσο ίδιοι μπορεί να φανούν τόποι διαφορετικοί;\nΑρχικά νομίζω προκύπτει από τις τεχνικές επιλογές, οι οποίες οδηγούν σε ένα συγκεκριμένο αισθητικό αποτέλεσμα, δηλαδή έχει επιλεγεί εξαρχής η χρήση του έγχρωμου, οι εικόνες να είναι υψηλής ευκρίνειας, ίδια αναλογία εικόνας κ.τ.λ. Αυτό είναι μια συνειδητή επιλογή, καθώς με ενδιέφερε εξαρχής η ομοιομορφία του τελικού set, ώστε ο αναγνώστης να μπορεί να το παρακολουθήσει χωρίς οπτικά εμπόδια. Οι ομοιότητες που προκύπτουν βρίσκονται εκεί, γιατί όντως υπάρχουν στην πραγματικότητα. Υποβαθμισμένες περιοχές μπορούμε να βρούμε σε όλα τα Βαλκάνια, τόσο στη Ρουμανία όσο και στην Ελλάδα. Οι αντιθέσεις, βέβαια, είναι αλλού μεγαλύτερες και αλλού μικρότερες, ανάλογα με την ένταση των ταξικών διαχωρισμών που υπάρχουν στην κάθε χώρα τη δεδομένη ιστορική εποχή.\nΤους ανθρώπους για τα πορτρέτα σου πώς τους επιλέγεις;\nΚάθε άνθρωπο με ενδιαφέρει να τον φωτογραφίσω, γιατί ποτέ δεν ξέρεις πότε μπορεί να προκύψει ένα καλό πορτρέτο. Ωστόσο, τις περισσότερες φορές την ώρα που το κάνω, πράγμα που δεν μου συμβαίνει στα άλλα είδη, καταλαβαίνω αν το αποτέλεσμα θα είναι ενδιαφέρον. Έτσι είμαι πάντα ανοιχτός σε κάποια ενδεχόμενη φωτογράφιση. Συνήθως είναι πρόσωπα, τα οποία γνωρίζω από πριν λίγο ή πολύ, ή που θέλουν να φωτογραφηθούν και με βρίσκουν μέσω κάποιου κοινού γνωστού. Δεν επιλέγω δηλαδή άτομα επειδή έχουν κάτι εξεζητημένο στην εμφάνισή τους. Με ενδιαφέρει περισσότερο η διευθέτηση που θα κάνουμε την ώρα της φωτογράφισης, η πόζα, τα ρούχα, το φόντο και η συγκέντρωσή τους τη στιγμή εκείνη.\nΤο South East of Eden, η βραβευμένη σου μέχρι τώρα δουλειά, θα συνεχίσει με νέο υλικό;\nΝαι, υπάρχει ήδη αρκετό υλικό που δεν έχω δημοσιεύσει, αλλά έχω σκοπό να πάω και στις υπόλοιπες Βαλκανικές χώρες ή να επισκεφθώ ξανά κάποιες. Ο στόχος μου είναι, όταν ολοκληρωθεί το project, να γίνει και η έκδοσή του σε βιβλίο.\nΠοιο ήταν το επόμενο project μετά από αυτό;\nΤο επόμενο project, το οποίο θα είναι μάλλον μακροχρόνιο, αφορά την καταγραφή των δυτικών προαστίων της Αθήνας, καθώς και μιας παρέας νέων της περιοχής. Προσπαθώ να καταγράψω πώς εξελίσσονται οι προσωπικές τους σχέσεις, τα ενδιαφέροντά τους, η ζωή τους μέσα στην κοινότητα. Επίσης, ταυτόχρονα συμπληρώνω και διάφορα άλλα projects που έχω ανοιχτά όπως το Monuments που αφορά την ελληνική επαρχία.\nΠώς ταιριάζει η καλλιτεχνική προσέγγιση του New Documentary με την εμπορική πλευρά του επαγγελματία φωτογράφου;\nΗ αλήθεια είναι ότι δεν ταιριάζει πάντα. Πολλές φορές, όμως, στοιχεία από αυτό που ονομάζουμε «καλλιτεχνικό ντοκουμέντο» μπορούν να ενταχθούν σε δουλειές επαγγελματικές, οι οποίες έχουν σαν κύριο στόχο την τεκμηρίωση ενός γεγονότος με μια σύγχρονη ματιά.\nΠιστεύεις ότι το ένα είδος φωτογραφικής ενασχόλησης μπορεί να είναι επωφελές δημιουργικά για το άλλο; Η εξάσκηση του βλέμματος δηλαδή στην εμπορική πτυχή της δουλειάς σου να σε βοηθάει να «δεις» πιο γρήγορα κάποια στοιχεία όταν μπαίνεις μέσα στο προσωπικό σου φωτογραφικό project και αντίστροφα, η καλλιτεχνική σου ματιά να εμπλουτίζει το αποτέλεσμα των εμπορικών σου φωτογραφίσεων;\nΑυτός ο δυϊσμός που αναφέρεις είναι πολύ σημαντικό στοιχείο, το οποίο έχουν αντιμετωπίσει στην ιστορία της φωτογραφίας πολλοί φωτογράφοι, καθώς λίγοι είναι αυτοί που δεν διαχώριζαν το προσωπικό από το επαγγελματικό τους έργο. Από αυτόν τον διαχωρισμό έχουν προκύψει βέβαια πολύ ενδιαφέροντα αποτελέσματα. Ακόμα και το έργο των Robert Frank και William Κlein είναι δύσκολο να εξηγηθεί, χωρίς αυτό το στοιχείο καθώς και την επιρροή του Αlexey Βrodovitch. Σίγουρα πάντως στοιχεία του ενός μεταπηδούν στο άλλο. Συχνά εντοπίζω θέματα που φωτογραφίζω στο εμπορικό κομμάτι της δουλειάς μου, να τα φωτογραφίζω υπό άλλες συνθήκες και να τα εντάσσω στο προσωπικό μου έργο. Πιστεύω ότι είναι καλό να ασχολείσαι με διάφορα είδη, ακόμα και σαν εξάσκηση τόσο του βλέμματος όσο και τεχνικής, ακόμα και αν κάποιο από αυτά δεν σου αρέσει. Αποκτάς με αυτόν τον τρόπο δεξιότητες που σίγουρα στην πορεία κάπου θα σου φανούν χρήσιμες. Για παράδειγμα, το ότι ξεκίνησα κάνοντας street photography, με βοήθησε πολύ στο εμπορικό κομμάτι, κυρίως στο να μπορώ να κινηθώ με άνεση μέσα στον κόσμο και να φωτογραφίσω π.χ. την κάλυψη μιας εκδήλωσης. Ακόμα με αυτόν τον τρόπο, μπορεί να ανακαλύψεις καινούργια πράγματα που μέχρι πριν δεν είχες εντοπίσει. Άλλωστε, η φωτογραφία για εμένα έχει να κάνει κυρίως με την ανακάλυψη.\nΜετά από αρκετά χρόνια κρίσης και επαναπροσδιορισμού της φωτογραφικής αγοράς ποια πιστεύεις ότι είναι η βασική συμβουλή σου για τα παιδιά που –παρά τις δυσκολίες των καιρών – θέλουν να γίνουν φωτογράφοι;\nΘα πρότεινα, αρχικά, να αποκτήσουν μια τεχνική επάρκεια στο μέσο, καθώς όπως προανέφερα αυτό θα καθορίσει σημαντικά και την αισθητική των φωτογραφιών τους. Πολύ διαφορετικά θα δείχνει δηλαδή μια φωτογραφία με διάφραγμα f 1,4 από μια με f 16. Θα πρέπει να έχουν την ικανότητα να επιλέξουν τι τους χρειάζεται κάθε φορά, και τι θέλουν να πουν χρησιμοποιώντας το καλύτερο εργαλείο που έχουν στη διάθεσή τους. Να μην αφήνουν, δηλαδή, την τύχη ή τη μηχανή να παίρνει τις αποφάσεις, εκτός αν είναι συνειδητή επιλογή, αφού έχουν εξοικειωθεί με τις υπόλοιπες δυνατότητες του μέσου. Ακόμα να θέτουν περιορισμούς στον εαυτό τους, γιατί μπορεί πλέον οι μηχανές να προσφέρουν άπειρες επιλογές, αλλά δεν είναι πάντα αυτός ο καλύτερος τρόπος. Αυτό που θέλω να πω είναι ότι δεν μπορείς να μάθεις τα πάντα ταυτόχρονα, γιατί κινδυνεύεις στο τέλος να μην μάθεις τίποτα. Επίσης, θα πρότεινα να μελετήσουν την ιστορία της φωτογραφίας, καθώς ως γνωστόν παρθενογένεση στην τέχνη δεν υπάρχει και μέσω αυτού να προσπαθήσουν να βρουν τη δική τους ματιά, χτίζοντας πάνω σε αυτά που προϋπάρχουν και εμπλουτίζοντάς τα. Τέλος, να τραβάνε φωτογραφίες όσο περισσότερο μπορούν!\nΠώς ήταν η εμπειρία σου με τη βράβευσή σου από το Athens Photo World;\nΑναμφίβολα ήταν μια πολύ ευχάριστη εμπειρία για εμένα και μια πολύ σημαντική επιβράβευση. Θεωρώ ότι το Athens Photo World είναι ένας σπουδαίος θεσμός που απουσίαζε από την ελληνική φωτογραφική πραγματικότητα και που προσφέρει μεγάλη στήριξη, τόσο χρηματική όσο και ηθική στους φωτογράφους που ασχολούνται με το φωτορεπορτάζ και το ντοκουμέντο. Είναι γνωστό, ότι μεγάλο μέρος του έργου των ελλήνων δημιουργών γίνεται χάρη στη δική τους επιμονή και πολλές φορές με αποκλειστικά προσωπικό κόστος.\nΟ Γιάννης Αντωνόπουλος γεννήθηκε στην Αθήνα το 1980. Έμαθε την τεχνική της φωτογραφίας δίπλα στον πατέρα του, φωτορεπόρτερ, Γιώργο Αντωνόπουλο. Παρακολούθησε σεμινάρια αισθητικής και ιστορίας της φωτογραφίας στον Φωτογραφικό Τομέα του Πολιτιστικού Ομίλου Φοιτητών του Πανεπιστημίου Αθηνών (Π.Ο.Φ.Π.Α) όπου, από το 2015 ως σήμερα είναι Εισηγητής. Έχει συμμετάσχει σε διάφορες ομαδικές εκθέσεις φωτογραφίας σε Αθήνα και Θεσσαλονίκη. Το 2019, του απονεμήθηκε το βραβείο Athens Photo World με αποκλειστική χορηγία του ιδρύματος Σταυρός Νιάρχος, για τη σειρά South East of Eden.\nΦωτό: © Γιάννης Αντωνόπουλος\n1η δημοσίευση: Photonet 224 – αποκτήστε το, με ένα κλικ εδώ!\nΦΩΤΟΓΡΑΦΙΚΗ ΟΜΑΔΑ “ΑΜΠΑΡΙΖΑ”\nΦΩΤΟΓΡΑΦΙΚΗ ΟΜΑΔΑ ΗΓΟΥΜΕΝΙΤΣΑΣ “5+1 ΚΛΙΚ...\nΣΥΛΛΟΓΟΣ ΕΔΕΣΣΑΙΩΝ ΚΑΛΛΙΤΕΧΝΩΝ “ΑΠΕΛΛΗΣ”\nΦΩΤΟΓΡΑΦΙΚΗ ΛΕΣΧΗ ΚΑΣΤΟΡΙΑΣ\nΦΩΤΟΓΡΑΦΙΚH ΟΜAΔΑ ΦΩΤΟΚΛΙΚ ΚΕΡΚΥΡΑΣ\nΦΩΤΟΓΡΑΦΙΚH ΟΜAΔΑ ΡOΔΟΥ PHOTORION\nΦΩΤΟΓΡΑΦΙΚΗ ΟΜΑΔΑ FOart.A’s


Ψεύδη και ύβρεις της κυβέρνησης την ώρα που πεθαίνει ο απεργός | Η Εφημερίδα των Συντακτών\nΤις εξόφθαλμες ανακρίβειες και τα νομικίστικα, παραπλανητικά επιχειρήματα περί εκβιασμού και μη προσφυγής στη Δικαιοσύνη, που επαναλαμβάνουν μονότονα κυβερνητικά στελέχη και φίλια ΜΜΕ, αποδομούν η συνήγορος του Κουφοντίνα, Ιωάννα Κούρτοβικ, και οι νομικοί που εκφράστηκαν δημόσια.\nΑπό την Κυριακή το βράδυ, μετά τη ραγδαία επιδείνωση της υγείας του κρατούμενου απεργού πείνας κι ενώ οι φωνές διαμαρτυρίας έχουν πολλαπλασιαστεί, η κυβέρνηση κρατάει την ίδια άκαμπτη στάση κλείνοντας τα αυτιά ακόμα και σε ανθρώπους που βρίσκονται στις δικές της «γαλάζιες» επάλξεις.\nΑπό τη γ.γ. Αντεγκληματικής Πολιτικής, που επανέλαβε για πολλοστή φορά εξόφθαλμες ανακρίβειες, μέχρι την κυβερνητική εκπρόσωπο Αρ. Πελώνη, τις ανακοινώσεις του μεγάρου Μαξίμου και τον Αδωνη Γεωργιάδη, οι «απαντήσεις» στην έκκληση να μην επιτρέψουν να πεθάνει στη χώρα μας ο πρώτος μεταθατσερικός απεργός πείνας έχουν τα ίδια απαράλλακτα και χωρίς ουσία νομικίστικα και παραπλανητικά επιχειρήματα περί εκβιασμού, μη προσφυγής στη Δικαιοσύνη κ.λπ.\nΟι απαντήσεις της συνηγόρου του απεργού πείνας Ιωάννας Κούρτοβικ αλλά και εκείνες των δικηγόρων που εκφράστηκαν δημόσια ανατρέπουν το «νομοταγές» σκηνικό που στήνει καθημερινά η κυβέρνηση αναμασώντας τις ίδιες ανακρίβειες προκειμένου να δικαιολογήσει την αδιάλλακτη και απάνθρωπη στάση της. Στο μεταξύ χθες η συνήγορος υπέβαλε ξανά το αίτημα μεταγωγής και σήμερα αναμένεται να συνομιλήσει με την προϊσταμένη της Εισαγγελίας Λαμίας.\nΗ Σοφία Νικολάου απέφυγε να απαντήσει (ξανά) στο πλέον κρίσιμο ερώτημα: Γιατί ενώ το αίτημα μεταγωγής είχε υποβληθεί πριν ακόμα ξεκινήσει η απεργία πείνας, η αιτιολόγηση της απόρριψης δεν δόθηκε ποτέ, όπως απαιτεί ο νόμος, και υπήρξε μόνο μετά από δύο μήνες η απάντηση της Σ. Νικολάου χωρίς να επισυνάπτονται τα επίσημα έγγραφα της ΚΕΜ;\nΗ Σ. Νικολάου κατηγορεί τη συνήγορο ότι διαστρεβλώνει την αλήθεια επιμένοντας ότι όλες οι διαδικασίες ήταν νόμιμες. Την απόφαση που έλαβε η Κεντρική Επιτροπή Μεταγωγών για μεταφορά του κρατούμενου στον Κορυδαλλό και την αλλαγή την ίδια ημέρα και μέσα σε ελάχιστη ώρα αυτής της απόφασης τη δικαιολογεί από τις έκτακτες συνθήκες που ήταν φυσικά γνωστές και στην ΚΕΜ πριν αποφασίσει τη νόμιμη επαναμεταγωγή στον Κορυδαλλό. Τι ήταν λοιπόν εκείνο που οδήγησε την ΚΕΜ να αλλάξει αυθημερόν την απόφαση;\nΤο αναληθές επιχείρημα περί υποδίκων έχει πλήρως φυσικά καταρριφθεί από το γεγονός ότι πολλοί καταδικασμένοι βρίσκονται εκεί, όπως και τα μέλη της «17 Νοέμβρη» στα ειδικά υπόγεια κελιά όπου επρόκειτο να οδηγηθεί και ο Δημήτρης Κουφοντίνας. Η Σοφία Νικολάου θεωρεί ότι έκανε μεγάλη χάρη χορηγώντας απάντηση αλλά δεν αναφέρει ότι αυτό ήταν αίτημα σαφές και από τον Συνήγορο του Πολίτη.\nΜε μια αδιανόητη δίκη προθέσεων κατηγορεί περίπου για «συνωμοσία» τη συνήγορο και τον απεργό πείνας που ενώ θα μπορούσαν δεν προσφεύγουν στη Δικαιοσύνη. Είναι αδύνατο βέβαια να μη γνωρίζει ότι το άρθρο 6 του Σωφρονιστικού Κώδικα που επικαλείται δεν έχει καμία σχέση με τις μεταγωγές και την ΚΕΜ αλλά μόνο με τα καταστήματα κράτησης. Πώς λοιπόν μετά από όλα αυτά η Σοφία Νικολάου καταλήγει ξανά ότι όλα έγιναν και γίνονται νόμιμα και καθόλου δεν μέτρησε το ποιος ήταν ο κρατούμενος, ειδικά όταν την προηγούμενη ημέρα είχε ψηφιστεί ολόκληρος νόμος μόνο γι’ αυτόν;\nΗ άποψη της «Εναλλακτικής Παρέμβασης Δικηγόρων»\nΜε αναλυτική ανακοίνωση απάντησαν και οι δικηγόροι της «Εναλλακτικής Παρέμβασης» οι οποίοι επιγραμματικά αναφέρουν:\n1) Η κυβέρνηση ψήφισε φωτογραφικό νόμο για τον κρατούμενο που δεν τον εφάρμοσε, 2) αρνήθηκε να χορηγήσει τα απαιτούμενα έγγραφα στον κρατούμενο εξωθώντας τον σε απεργία πείνας, 3) μετά από 40 ημέρες (στις 18/2), εξαιτίας της πίεσης της απεργίας πείνας, χορήγησε λειψά έγγραφα, ΟΧΙ τις αποφάσεις με το σκεπτικό της ΚΕΜ, 4) αρνείται τη συνεδρίαση της ΚΕΜ που θα πρέπει να απορρίψει δις τα αιτήματα μεταγωγής του κρατούμενου (υποβληθέντα από την πρώτη στιγμή) για να προχωρήσει ο κρατούμενος σε σύννομη προσβολή της αρνητικής απόφασης.\nΟι δικηγόροι κατηγορούν τη Σ. Νικολάου για κυνική επίθεση στη συνήγορο Ι. Κούρτοβικ και καλούν την κυβέρνηση έστω και τώρα να κάνει πίσω και να διαχωριστεί από αυτή τη στάση δικαιολόγησης της εκτροπής που διασύρει τη χώρα μας διεθνώς. Επισημαίνουν επίσης ότι ξέχασε η Σ. Νικολάου το δικαίωμα που της δίνει ο νόμος σε εξαιρετικές και επείγουσες περιπτώσεις να αποφασίζει η ίδια για μια μεταγωγή.\nΣτο μεταξύ εντύπωση προκάλεσε χθες η σχεδόν αυτονόητη δήλωση στον ΣΚΑΪ του προέδρου της Ενωσης Αστυνομικών Υπαλλήλων Νοτιοανατολικής Αττικής και μέλος της ΠΟΑΣΥ: «Αν είναι να σταματήσουν αυτά τα επεισόδια και να σωθεί και ένας άνθρωπος, ας μεταφερθεί εκεί που ζητάει ο Δημήτρης Κουφοντίνας. Γιατί παρ’ όλα όσα έκανε είναι ένας άνθρωπος και εφόσον ζούμε σε ένα δομημένο κράτος θα πρέπει με κάθε τρόπο να αποτραπεί το μοιραίο».\nΣτο ίδιο ραδιόφωνο χθες η εγκληματολόγος και πρώην σύμβουλος του υπουργού Σ. Παπαθεμελή, Μαίρη Μπόση, ειδική επί της τρομοκρατίας με άτυπο συμβουλευτικό ρόλο και στην πρώτη θητεία Χρυσοχοΐδη την περίοδο των συλλήψεων της «17 Νοέμβρη», έκρουσε τον κώδωνα του κινδύνου στην περίπτωση που η κυβέρνηση δεν υποχωρήσει και χαθεί η ζωή του απεργού πείνας. Μίλησε για καταστάσεις έκρυθμες που θα ακολουθήσουν και για την αναμφίβολη ηρωοποίηση του Δ. Κουφοντίνα ως του πρώτου νεκρού απεργού πείνας.\n«Διαστρέφουν την αλήθεια, φιμώνουν τα ΜΜΕ και καταπνίγουν κάθε αντίθετη άποψη»\nΤα πολιτειακά όργανα και αυτοί που κατέχουν δημόσια αξιώματα δεν επιτρέπεται να υβρίζουν, να συκοφαντούν και να χρησιμοποιούν το αξίωμά τους για να διαστρέφουν την αλήθεια, να φιμώνουν τα μέσα ενημέρωσης και να καταπνίγουν κάθε αντίθετη άποψη. Δεν επιτρέπεται να ψεύδονται δημόσια, να υπογράφουν ψευδείς δηλώσεις, να παραπλανούν ως προς το περιεχόμενο των νομικών διατάξεων και να προκαλούν σύγχυση στους πολίτες, ούτε βέβαια να επιτίθενται σε έναν κρατούμενο και τη συνήγορό του, καλυπτόμενοι πίσω από την πεποίθηση του απυρόβλητου που θεωρούν ότι τους εξασφαλίζει η θέση τους.\nΗ γ.γ. Αντεγκληματικής Πολιτικής ψεύδεται ενώ ολόκληρη η πολιτειακή εξουσία έχει επιδοθεί σε μια οργανωμένη επίθεση με «σκονάκια» προετοιμασίας και προσπαθούν να πλήξουν τον απεργό, διαστρέφοντας την ουσία των αιτιών της ακραίας διαμαρτυρίας του. Μας καλούν να απευθυνθούμε στα δικαστήρια, ενώ γνωρίζουν ότι αυτό δεν είναι δυνατό γιατί δεν συντρέχουν οι προϋποθέσεις και φρόντισαν να μην είναι δυνατό να γίνει. Προσπαθούν να πείσουν ότι ένα μικρό τοπικό πρωτοδικείο μπορεί να ορθώσει ανάστημα απέναντι σε μια απόφαση της κεντρικής πολιτικής εξουσίας, που η δηλητηριώδης ρητορική έχει καταστήσει πρώτο θέμα στις ειδήσεις.\nΜας εγκαλούν ότι παρελκύουμε τη διαδικασία χωρίς να ερυθριούν, καθώς, αφού τον απέκλεισαν από κάθε νόμιμο δικαίωμα και κάθε διαδικασία, λοιδορούν έναν άνθρωπο που βιώνει το μαρτύριο της στέρησης τροφής επί 53 μέρες (και άρνησης λήψης υγρών επί πολλές ημέρες) στην εντατική ενός νοσοκομείου. Παραπλανούν το κοινό των ενημερωτικών μέσων που απόλυτα ελέγχουν ότι μπορεί να θεωρείται «απόφαση» ενός κεντρικού οργάνου μια σφραγίδα σε ένα έντυπο, και μάλιστα όταν πρόκειται για κρίσιμη απόφαση που αφορά δυσμενή ατομική πράξη και που ο νόμος απαιτεί να έχει ειδική αιτιολογία.\n– που κατά τις δηλώσεις στον Τύπο αφορά την καταδίκη για «τρομοκρατία» (που όμως δεν συντρέχει στην περίπτωση του απεργού καθώς δεν καταδικάστηκε για «τρομοκρατία» αλλά με τις κοινές ποινικές διατάξεις),\n– ενώ στο σώμα της δικής της απόφασης (της μόνης που μας κοινοποίησε) αφορά θέμα «δημόσιας τάξης και εύρυθμης λειτουργίας του καταστήματος» αυτό διαψεύδεται από τις φυλακές, καθώς βεβαιώνουν ότι καμία αναφορά δεν υπήρξε ποτέ σε βάρος του κρατουμένου,\n– και όταν η επίκληση του εκτάκτου λόγου των μέτρων προστασίας από την πανδημία μένει αδικαίωτη, καθώς η μεταγωγή έγινε επειγόντως από μία φυλακή χωρίς κρούσματα σε μία με κρούσματα.\nΜια κυβέρνηση ολόκληρη έχει επιδοθεί σε έναν πόλεμο ενάντια σε έναν κρατούμενο, και τον υβρίζει γιατί φτάνει στα άκρα όρια της ζωής, σπρωγμένος από τη δική της εκδικητική βία, αντί να στέκεται με σεβασμό και συναίσθηση της ευθύνης της απέναντι σ’ αυτό που έχει προκαλέσει και αυτό που προμηνύεται. Απευθυνθήκαμε σε ανώτατους δικαστικούς και πολιτειακούς θεσμούς και σήκωσαν τα χέρια. Αραγε μπορεί το Πρωτοδικείο της Λαμίας να πάρει το θάρρος να δώσει λύση στην κρίση που δημιούργησε η πολιτική αδιαλλαξία;\nΑδιάλλακτη ρητορική μέχρι τέλους\nΗ κυβέρνηση επιμένει στην αδιάλλακτη και άκαμπτη στάση της, με την κυβερνητική εκπρόσωπο Αρ. Πελώνη να επαναλαμβάνει τη γνωστή κυβερνητική ρητορική, δηλώνοντας ότι «οι εκφοβισμοί, η τρομοκράτηση, ο εξαναγκασμός της οργανωμένης πολιτείας να απεμπολήσει το κυριαρχικό της δικαίωμα για τον τρόπο κράτησης των καταδίκων δεν θα περάσουν» και ότι «ο Δ. Κουφοντίνας ζητά προνομιακή μεταχείριση εκτός του πλαισίου του νόμου. Εκβιάζει με την απεργία πείνας που ο ίδιος επέλεξε. Και μάλιστα ενώ ουδέποτε προσέφυγε στη Δικαιοσύνη για το αίτημά του, παρότι η έννομη τάξη του δίνει αυτή τη δυνατότητα. Ο ίδιος επέλεξε να θέσει τη ζωή του σε κίνδυνο. Η δημοκρατία δεν εκδικείται, ούτε εκβιάζεται. Η πολιτεία είναι υποχρεωμένη να εφαρμόζει τον νόμο χωρίς διακρίσεις. Και αυτό θα πράξει».\nΤαυτόχρονα επιτέθηκε στον ΣΥΡΙΖΑ, λέγοντας ότι «ο εκβιασμός του πολυϊσοβίτη, με τον οποίο συντάσσεται η αξιωματική αντιπολίτευση, δεν αφορά τη συντριπτική πλειοψηφία της κοινωνίας που έχει άλλα προβλήματα, άλλες αγωνίες και άλλες προτεραιότητες. Αφορά μια μικρή μειοψηφία, με την οποία συντάσσεται ο ΣΥΡΙΖΑ», ενώ χαρακτήρισε τον Αλ. Τσίπρα «αυτόκλητο συνήγορο», λέγοντας ότι «έσπευσε να συνταχθεί με το αίτημα του πολυϊσοβίτη, ζητώντας από την κυβέρνηση να παραβιάσει την έννομη τάξη και να αλλάξει τη στάση της. Και αυτό απέναντι σε έναν κρατούμενο που δεν έχει επιδείξει στοιχειώδη μεταμέλεια για τα εγκλήματά του».\nΟσον αφορά το ερώτημα της «Εφ.Συν.» «για ποιον λόγο το αίτημα που είχε υποβληθεί στην Κεντρική Επιτροπή Μεταγωγών δεν απαντήθηκε ως είθισται μέσα σε λίγες μέρες, ενώ το επίσημο έγγραφο της ΚΕΜ επικαλέστηκε στις απαντήσεις της η κ. Νικολάου δύο μήνες μετά την υποβολή του αιτήματος, παρότι δεν δόθηκαν τα επίσημα έγγραφα των υπηρεσιών», η κυβερνητική εκπρόσωπος απέφυγε να απαντήσει, παραπέμποντας στην απάντηση της Σ. Νικολάου.\nΑμέσως μετά ο εκπρόσωπος Τύπου του ΣΥΡΙΖΑ, Νάσος Ηλιόπουλος, δήλωσε: «Η κ. Πελώνη οφείλει να εξηγήσει στους πολίτες εάν θεωρεί “αυτόκλητους συνηγόρους” του Κουφοντίνα, πέρα από τον ΣΥΡΙΖΑ, και τους βουλευτές της Ν.Δ. κ.κ. Κουμουτσάκο και Τζαβάρα, το Κίνημα Αλλαγής, το ΚΚΕ, το ΜέΡΑ25, την Ενωση Δικαστών και Εισαγγελέων, την Ενωση για τα Δικαιώματα του Ανθρώπου, τον Συνήγορο του Πολίτη, τη Διεθνή Αμνηστία και τους εκατοντάδες νομικούς και ακαδημαϊκούς που ζητούν την τήρηση του νόμου», προσθέτοντας ότι «το μόνο που ενδιαφέρει [τον Κυρ. Μητσοτάκη] είναι η τεχνητή όξυνση και η επαναφορά των γελοίων ισχυρισμών του για τον ΣΥΡΙΖΑ, μήπως και ξεχαστεί το μπάχαλο στην πανδημία, η κατάρρευση της οικονομίας και οι βαρύτατες πολιτικές ευθύνες του ίδιου για το σκάνδαλο Μενδώνη – Λιγνάδη. Δεν θα τον ακολουθήσουμε σε αυτόν τον ολισθηρό δρόμο της όξυνσης και του διχασμού».\nΟ Κώστας Τσιάρας δείχνει το υπουργείο Προ.Πο.\n«Παρελθέτω απ’ εμού το ποτήριον τούτο...» για την υπόθεση Κουφοντίνα ο υπουργός Δικαιοσύνης! Ο Κώστας Τσιάρας βρέθηκε χθες στη Θεσσαλονίκη όπου είχε συνεργασία με τον Δικηγορικό Σύλλογο και στη συνέχεια με τον ΥφΜΑΘ Σταύρο Καλαφάτη για το κτιριακό πρόβλημα των δικαστηρίων που εδώ και τρεις δεκαετίες ασφυκτιούν στο υπάρχον μέγαρο.\nΓια την υπόθεση του Δημήτρη Κουφοντίνα, ρωτήθηκε κατά την επίσκεψή του στο ΥφΜΑΘ, αν και, όπως φάνηκε, θα προτιμούσε να μην έχει καθόλου ερωτηθεί... Ετσι, στην αρχή προσπάθησε να στείλει την μπάλα στην κερκίδα, λέγοντας: «Η υπόθεση τυγχάνει χειρισμού από το αρμόδιο υπουργείο Προστασίας του Πολίτη, στο οποίο ανήκει πλέον η σωφρονιστική πολιτική. Είναι ένα θέμα το οποίο πρέπει να δει κανείς από την πραγματική του διάσταση κι όχι μέσα από μικροζητήματα, τα οποία μπορεί να προκύπτουν ή να αποτελούν τον πραγματικό ή προσχηματικό, από την άλλη πλευρά, λόγο της πολιτικής αντιπαράθεσης».\nΣτη συνέχεια, ωστόσο, εμμέσως κατέστησε σαφές ότι δεν μπορεί να ξεφύγει από τη γραμμή Μητσοτάκη, προσθέτοντας: «Η τρομοκρατία είναι καταδικαστέα, δεν μπορεί κανείς να αφαιρεί ζωές αθώων ανθρώπων» και σημείωσε ότι «μέσα από αυτή τη διάσταση πρέπει κανείς να δει και τον ρόλο του, απ’ όποια πλευρά κι αν βρίσκεται, είτε του δημοσιογράφου είτε του πολιτικού, προκειμένου τέτοια ζητήματα να μη γίνονται ζητήματα της κοινής γνώμης». ΝΙΚΟΣ ΦΩΤΟΠΟΥΛΟΣ


Οι Nvidia και Intel επενδύουν σε startup ανάπτυξης επεξεργαστών cloud storage\nΤο ποσό των 65 εκατομμυρίων δολαρίων άντλησε σε νέο κύκλο χρηματοδότησης η Ισραηλινή εταιρεία Pliops, σε μια διαδικασία της οποίας ηγήθηκε η Koch Disruptive Technologies (KDT), ενώ συμμετείχαν -μεταξύ άλλων- οι Intel Capital, Nvidia, SoftBank Ventures Asia, Expon Capital, Western Digital κ.ο.κ. Μάλιστα, οι δυο αμερικανικοί τεχνολογικοί κολοσσοί Intel και Nvidia, προχώρησαν στην ταυτόχρονη ενίσχυση της συμμετοχής τους στο μετοχικό κεφάλαιο της Pliops.\nΗ τελευταία, εστιάζει το ενδιαφέρον της στην ταχύτερη, πιο αποδοτική, όσο και ευφϋή λειτουργία των σύγχρονων data centers, δια μέσω μιας πλατφόρμας storage που με την σειρά της δίνει απτή “απάντηση” στην διαρκώς πολλαπλασιαζόμενη αναγκαιότητα για την αποθήκευση δεδομένων, καθώς επίσης και της επεξεργαστικής ισχύος που απαιτείται εν συνεχεία.\nΟ επεξεργαστής αποθήκευσης (PSP) της εταιρείας είναι ένας επιταχυντής υλικού αποθήκευσης που επιτρέπει στους πελάτες cloud και τις εν γένει επιχειρήσεις να εκφορτώνουν και να επιταχύνουν τους φόρτους εργασίας υψηλής έντασης δεδομένων χρησιμοποιώντας μόνο ένα κλάσμα του υπολογιστικού φορτίου και ισχύος.\nΜε τα κεφάλαια που κατάφερε να αντλήσει η Pliops, θα επιχειρήσει να εισάγει τα νέα επίπεδα κλίμακας, ταχύτητας και αποτελεσματικότητας κόστους που υπόσχεται ο επεξεργαστής αποθήκευσης σε ακόμη περισσότερους πελάτες. Υπό αυτό το πρίσμα, η Ισραηλινή εταιρεία σκοπεύει να κλιμακώσει την τεχνολογία της σε νέες περιπτώσεις χρήσης, να επεκτείνει τη σειρά προϊόντων της και να διπλασιάσει το μέγεθος της έως το τέλος του τρέχοντος έτους.\nΗ Intel εξαγοράζει την ισραηλινή Screenovate με φόντο…\nΗ βρετανική Graphcore σήκωσε 222 εκατ. δολάρια για να…


Ένα βήμα πιο κοντά ο διαγωνισμός για το Θριάσιο ΙΙ | NewsNowgr.com\nΈνα βήμα πιο κοντά στην γραμμή εκκίνησης βρίσκεται ο διαγωνισμός για το Θριάσιο ΙΙ, δηλαδή τον εμπορευματικό σιδηροδρομικό σταθμό και σταθμό διαλογής (ΕΣΣΣΔΙ) που έχει αναπτυχθεί σε έκταση 1.450 στρεμμάτων -παρακείμενη στα 588 στρέμματα που έχουν παραχωρηθεί στο σχήμα Goldair- ΕΤΒΑ ΒΙΠΕ που θα υλοποιήσει το Θριάσιο Ι.\nΚι αυτό επειδή με απόφαση της Γενικής Γραμματέα Υποδομών Μαρίας-Έλλης Γεραρδή ορίστηκε η επιτροπή παραλαβής των συμβάσεων του νομικού, χρηματοοικονομικού και τεχνικού συμβούλου. Πρόκειται για ένα, ως ένα βαθμό, γραφειοκρατικό διάβημα που οδηγεί όμως, στην ωρίμανση του project εκτιμώμενης αξίας 561,7 εκατ. ευρώ και φυσικά στην προώθηση των διαδικασιών με στόχο τη δημοπράτηση του έργου.\nΓια το Θριάσιο ΙΙ έχουν επιλεγεί το γραφείο Ποταμίτης Βεκρής ως νομικός σύμβουλος, η Grant Thornton ως χρηματοοικονομικός σύμβουλος και η NAMA ως σύμβουλος διαχείρισης του διαγωνισμού, ο οποίος υπολογίζεται ότι θα μπορούσε να προκηρυχθεί πριν το τέλος του 2021.\nΗ τελευταία απόπειρα για την αξιοποίηση του ακινήτου έλαβε χώρα επί κυβέρνησης ΣΥΡΙΖΑ, αλλά ο διαγωνισμός που είχε διενεργηθεί είχε κηρυχθεί άγονος, καθώς κανένα από τα τρία ενδιαφερόμενα σχήματα δεν κατέθεσε δεσμευτική προσφορά. Από τις αρχές της χρονιάς, το υπουργείο Υποδομών δρομολογεί την εκ νέου προκήρυξη του διαγωνισμού που έχει ως αντικείμενο την παραχώρηση της λειτουργίας, της συντήρησης και της εκμετάλλευσης, όπως και την κατασκευή έργων και την προμήθεια του αναγκαίου εξοπλισμού του ΕΣΣΔΙ.\nΣύμφωνα με όσα αναφέρει το τεύχος διακήρυξης του διαγωνισμού, η διάρκεια της σύμβασης παραχώρησης της οποίας η εκτιμώμενη αξία τοποθετείται σε 561,7 εκατ. ευρώ θα είναι 30 έτη από τα οποία ενάμιση έτος (18 μήνες) θα αντιστοιχούν στις εργασίες μελέτης και κατασκευής. Προβλέπεται εφάπαξ οικονομικό αντάλλαγμα, ύψους κατ’ ελάχιστον 20 εκατ. ευρώ, το οποίο θα εισπράξει ο ΟΣΕ ως κύριος του έργου. Ο Οργανισμός θα εισπράττει και ετήσιο εγγυημένο αντάλλαγμα (ΕΕΑ) για όλη την περίοδο της παραχώρησης του οποίου η αξία θα υπολογίζεται ως ποσοστό 60% επί του εκάστοτε ετήσιου μεταβλητού οικονομικού ανταλλάγματος που θα προσδιορίσει κάθε διαγωνιζόμενος στην οικονομική προσφορά του.\nΟι εργασίες που έχουν ολοκληρωθεί μέχρι σήμερα επιτρέπουν τη βασική λειτουργία του ΕΣΣΣΔΙ. Κατά την πρώτη φάση ανάπτυξης πραγματοποιήθηκαν βασικές εργασίες σιδηροδρομικής και οδικής υποδομής, δικτύων και Η/Μ εξοπλισμού, ενώ κατά τη β΄ φάση ανάπτυξης πραγματοποιήθηκαν περαιτέρω εργασίες σιδηροδρομικής και οδικής υποδομής, δικτύων και Η/Μ εξοπλισμού, ενώ επιπλέον υλοποιήθηκαν και κτιριακά έργα σιδηροδρομικής υποδομής, εργασίες σηματοδότησης και ηλεκτροκίνησης.\nΠοιου είδους εργασίες πρόκειται να υλοποιήσει ο παραχωρησιούχος για την ολοκλήρωση του συνόλου του ΕΣΣΔΙ; Ο ανάδοχος θα πρέπει να κατασκευάσει κτίρια προσωπικού χώρου μεταφόρτωσης συνδυασμένων μεταφορών εμπορευματοκιβωτίων (Ε/Κ), υπηρεσιών, φόρτωσης, εξυπηρέτησης Ε/Κ, προσωπικού χώρου μεταφόρτωσης φορτίου βαγονιών πρατηρίου υγρών καυσίμων με στέγαστρο, προσωπικού χώρου μεταφόρτωσης οχημάτων, προσωπικού χώρου μεταφόρτωσης υγρών φορτίων και πρατηρίου υγρών καυσίμων με στέγαστρο.\nΕκτός από τις υποδομές, ο παραχωρησιούχος θα πρέπει να προχωρήσει στην προμήθεια του αναγκαίου εξοπλισμού, ήτοι γερανογεφυρών, οχήματος στοίβασης, ειδικών ελκυστήρων, ανυψωτικών μηχανημάτων, περονοφόρων, γεφυροπλάστιγγων φορτηγών, συστήματος logistic κτλ.\nΟ διαγωνισμός θα λάβει χώρα σε δύο φάσεις που περιλαμβάνουν την εκδήλωση ενδιαφέροντος και την υποβολή δεσμευτικών προσφορών.\nΚοντά στην επιστροφή του στη Βραζιλία ο Μαρσέλο\n4 ποδοσφαριστές είναι πολύ κοντά στο «Survivor»


ΓΝΩΜΗ ΚΙΛΚΙΣ ΠΑΙΟΝΙΑΣ: 11 Ιαν 2019\nΠανέμορφες φωτογραφίες από τον χιονισμένο Διπόταμο Κιλκίς\n6 πανέμορφες φωτογραφίες από τον χιονισμένο Διπόταμο Κιλκίς. Ευχαριστούμε για την ευγενική παραχώρηση τον φίλο και αναγνώστη της Γνώμης Χρήστο Τσολακίδη.\nΟ Πρόεδρος της Νέας Δημοκρατίας, κ. Κυριάκος Μητσοτάκης, έκανε την ακόλουθη δήλωση: «Ο Δημήτρης Σιούφας υπήρξε ένας σπουδαίος πολιτικός και ένας σπάνιος άνθρωπος που ξεχώρισε για το ήθος, την ευγένεια και την ποιότητά του.\nΕτικέτες Κοινωνικά, ΜΗΤΣΟΤΑΚΗΣ\nΕκπληκτικές φωτογραφίες από το παγωμένο ποτάμι στην Ευκαρπία Κιλκίς\nΣτο χιόνι παραμένει και η Ευκαρπία εδώ και δέκα μέρες. Χαρακτηριστικές είναι οι σημερινές φωτογραφίες από το ποτάμι του χωριού, όπου το νερό είναι παγωμένο σε πολλά σημεία, λόγω των χαμηλών θερμοκρασιών που επικρατούν στην περιοχή μας. Το χιόνι δεν μπορεί να λιώσει και η παγωνιά συνεχίζεται.\nΘεσσαλονίκη: Ομιλία με θέμα "Μακεδονία: Ύβρις και Νέμεσις" και ομιλητές Δ. Νατσιό και Θ. Μαλκίδη\nΟμιλία με θέμα "Μακεδονία: Ύβρις και Νέμεσις" και ομιλητές Δ. Νατσιό και Θ. Μαλκίδη, στη Θεσσαλονίκη, το Σάββατο, 12 Ιανουαρίου, 6:30μμ Εταιρεία Μακεδονικών Σπουδών, Θεσσαλονίκη, Μακεδονία, Ελλάδα.\nΠαρουσίαση των υποψήφιων Δημάρχων Κιλκίς και Παιονίας που στηρίζει το ΚΚΕ\nΗ συνέντευξη τύπου, για την παρουσίαση των υποψήφιων Δημάρχων Κιλκίς και Παιονίας που στηρίζει το ΚΚΕ, καθώς και των κεντρικών θέσεων του Κόμματος για τους Δήμους και την Περιφέρεια - η οποία αναβλήθηκε λόγω των δυσμενών καιρικών συνθηκών - θα πραγματοποιηθεί την Τρίτη 15 Ιανουαρίου 2019, στις 18:00, στο “Stretto café ” (Λέκκα 6), στο Κιλκίς.\nΗ Νομαρχιακή Διοικούσα Επιτροπή Νέας Δημοκρατίας νομού Κιλκίς σας προσκαλεί στην κοπή βασιλόπιτας της η οποία θα πραγματοποιηθεί την Παρασκευή 18 Ιανουαρίου 2019 και ώρα: 17:30 στο Κιλκίς (Γραφεία ΝΟΔΕ: Αθηνών 1 & 25ης Μαρτίου γωνία).\n"Ευχαριστούμε από καρδιάς το Λόχο Μηχανικού της 71 Α/Μ Ταξιαρχίας "Πόντος"..."\nΕυχαριστούμε από καρδιάς το Λόχο Μηχανικού της 71 Α/Μ Ταξιαρχίας "Πόντος" για την άμεση ανταπόκριση στο κάλεσμά μας, για αποχιονισμό του σχολείου μας. Έτσι το σχολείο και το γυμναστήριό μας είναι ανοικτό πλέον για μαθητές, πολίτες και αθλητικούς Συλλόγους.


Ο περί Βιομηχανικών Εκπομπών (Ολοκληρωμένη Πρόληψη και Έλεγχος της Ρύπανσης) Νόμος του 2013 - 184(I)/2013 - 83 - Χορήγηση ή ανανέωση Άδειας για εγκαταστάσεις του Μέρους VII\nΟ περί Βιομηχανικών Εκπομπών (Ολοκληρωμένη Πρόληψη και Έλεγχος της Ρύπανσης) Νόμος του 2013 (184(I)/2013)\nΧορήγηση ή ανανέωση Άδειας για εγκαταστάσεις του Μέρους VII\n83.-(1) Κάθε εγκατάσταση που εμπίπτει στο παρόν Μέρος και υποβάλλει αίτηση για τη χορήγηση ή ανανέωση Άδειας με βάση τις διατάξεις του άρθρου 9, υποβάλλει, πέραν των στοιχείων που απαιτούνται δυνάμει των εδαφίων (2) και (3) του άρθρου 9, και τη Μελέτη Εκτίμησης των Επιπτώσεων στο Περιβάλλον, που καταρτίζεται σύμφωνα με τις διατάξεις του περί της Εκτίμησης των Επιπτώσεων στο Περιβάλλον Νόμου, όπως αυτός εκάστοτε τροποποιείται ή αντικαθίσταται.\n(2) Κατά τη χορήγηση ή την ανανέωση Άδειας, η Αρμόδια Αρχή επισυνάπτει σε αυτήν κάθε απαραίτητο όρο λειτουργίας, που αποτελεί αναπόσπαστο μέρος της Άδειας, ώστε, επιπροσθέτως των διατάξεων του άρθρου 13, να διασφαλίζεται ότι-\n(α) οι εκπομπές στα νερά δεν υπερβαίνουν τις οριακές τιμές εκπομπής που καθορίζονται στο Μέρος 1 του Παραρτήματος ΙΧ,\n(β) οι εκπομπές στην ατμόσφαιρα δεν υπερβαίνουν τις οριακές τιμές εκπομπής που καθορίζονται στο Μέρος 2 του Παραρτήματος ΙΧ,\n(γ) παρεμποδίζονται οι εκπομπές όξινων σταγονιδίων στην ατμόσφαιρα.\n3) Με τους όρους λειτουργίας που η Αρμόδια Αρχή επισυνάπτει στην Άδεια, εξασφαλίζει ότι -\n(α) διενεργείται συστηματικός έλεγχος και παρακολούθηση των εκπομπών στην ατμόσφαιρα, τουλάχιστον σύμφωνα με τις διατάξεις του Μέρους 3 του Παραρτήματος ΙΧ, ώστε να εξακριβώνεται η συμμόρφωση με τους όρους λειτουργίας της Άδειας και τις διατάξεις των παραγράφων (β) και (γ) του εδαφίου (2) του άρθρου 83·\n(β) διενεργείται παρακολούθηση του εδάφους, των επιφανειακών χερσαίων νερών και των υπόγειων υδάτων, ώστε να εξακριβώνεται η συμμόρφωση με τους όρους λειτουργίας της Άδειας και τις διατάξεις της παραγράφου (α) του εδαφίου (2) του άρθρου 83·\n(γ) υποβάλλονται σε αυτήν, τακτικώς και τουλάχιστον ετησίως, τα αποτελέσματα που προκύπτουν από τον έλεγχο και την παρακολούθηση των εκπομπών, που προβλέπεται στις παραγράφους (α) και (β), καθώς και άλλων απαιτούμενων στοιχείων που κρίνονται απαραίτητα για τον αποτελεσματικό έλεγχο της συμμόρφωσης της εγκατάστασης με τους όρους λειτουργίας της Άδειας της.\n(4) Για τους σκοπούς των παραγράφων (α) και (β) του εδαφίου (3), οι όροι λειτουργίας μπορούν να περιέχουν πληροφορίες αναφορικά με τα εξής:\n(α) τις ακριβείς θέσεις και τις αποδεκτές μεθόδους δειγματοληψίας,\n(β) τις αποδεκτές μεθόδους μέτρησης και ανάλυσης για κάθε παράμετρο που αναφέρεται στα Μέρη 1 και 2 του Παραρτήματος ΙΧ, βάσει προτύπων CEN ή εάν δεν υπάρχουν πρότυπα CEN βάσει προτύπων ISO, εθνικών ή άλλων διεθνών προτύπων, τα οποία εξασφαλίζουν την παροχή δεδομένων ισοδύναμης επιστημονικής ποιότητας,\n(γ) τη συχνότητα με την οποία διενεργούνται δειγματοληψίες, μετρήσεις και αναλύσεις, για κάθε παράμετρο που αναφέρεται στα Μέρη 1 και 2 του Παραρτήματος ΙΧ.


alexandriamou.gr - Πανελλήνιες εξετάσεις 2020: Πρεμιέρα με Νεοελληνική Γλώσσα - Δείτε όλο το πρόγραμμα\nΠανελλήνιες εξετάσεις 2020: Πρεμιέρα με Νεοελληνική Γλώσσα - Δείτε όλο το πρόγραμμα Κύριο\nΝΕΟΕΛΛΗΝΙΚΗ ΓΛΩΣΣΑ ΠΡΟΓΡΑΜΜΑ\nΜε το μάθημα της Νεοελληνικής Γλώσσας και Λογοτεχνίας και με μέτρα προστασίας της υγείας εξαιτίας του κορωνοϊού,\nαρχίζουν τη Δευτέρα οι πανελλαδικές εξετάσεις 2020 για τους υποψήφιους των ΓΕΛ.\nΗ φετινή σχολική χρονιά είχε ήδη χαρακτηριστεί μεταβατική, καθώς από φέτος θα ίσχυε το «νέο» σύστημα που είχε προωθήσει\nεπί υπουργίας του ο Κώστας Γαβρόγλου και που περιελάμβανε την κατάργηση των συντελεστών βαρύτητας\nστις βαθμολογίες μαθημάτων, καθώς επίσης και την αντικατάσταση του μαθήματος των Λατινικών από εκείνο της Κοινωνιολογίας.\nΚατά το σύστημα αυτό, οι υποψήφιοι των Ανθρωπιστικών Σπουδών εξετάζονται στα Λατινικά, ενώ σε όλες τις Ομάδες\nΠροσανατολισμού υπάρχουν μαθήματα βαρύτητας με αυξημένο συντελεστή στον υπολογισμό των μορίων.\nΚατά τη διάρκεια των εξετάσεων, η χρήση μάσκας από τους υποψήφιους είναι προαιρετική.\nΤο ίδιο θα ισχύει και στους χώρους προετοιμασίας και στους χώρους εξέτασης των υποψηφίων\nμε αναπηρία και ειδικές εκπαιδευτικές ανάγκες ή ειδικές μαθησιακές δυσκολίες.\nΌπως ήδη ισχύει στο σχολικό περιβάλλον μετά την άρση του lockdown, θα πρέπει να αποφεύγεται ο συγχρωτισμός\nκαι να τηρούνται οι οδηγίες καλής υγιεινής των χεριών, με χρήση νερού και σαπουνιού ή με αλκοολούχο αντισηπτικό διάλυμα,\nΑναλυτικότερα, οι εξετάσεις των ειδικών μαθημάτων θα ξεκινήσουν με την εξέταση των Αγγλικών (1/7) και θα συνεχιστούν με το Ελεύθερο και το Γραμμικό Σχέδιο (2/7 και 3/7, αντίστοιχα).\nΌσον αφορά το χρονικό διάστημα διεξαγωγής των Υγειονομικών Εξετάσεων και της Πρακτικής Δοκιμασίας\nτων υποψηφίων για εισαγωγή στα Τμήματα Επιστήμης Φυσικής Αγωγής και Αθλητισμού, αυτό έχει οριστεί από τις 29 Ιουνίου έως και τις 10 Ιουλίου.\nΟι πανελλαδικές εξετάσεις θα αρχίσουν αυτή την εβδομάδα και για τους υποψηφίους των ΕΠΑΛ. Πρώτο μάθημα, τα Νέα Ελληνικά (Γενικής Παιδείας),\nστα οποία θα εξεταστούν την Τρίτη 16 Ιουνίου.


Hellenic Journal of Nursing Science (HJNS) » Μικροβιοφορία χεριών Ιατρικού και Νοσηλευτικού προσωπικού του Νοσοκομείου Κορίνθου\nΜικροβιοφορία χεριών Ιατρικού και Νοσηλευτικού προσωπικού του Νοσοκομείου Κορίνθου\nHome > Τεύχος 1 ( Τόμος 1) > Μικροβιοφορία χεριών Ιατρικού και Νοσηλευτικού προσωπικού του Νοσοκομείου Κορίνθου\nAuthor: Ζέρβας Ελευθέριος, Κυριαζής Ιωάννης, Παππά Βασιλική, Σαρίδη Μαρία\nΕισαγωγή: Ο συχνότερος τρόπος μετάδοσης των νοσοκομειακών λοιμώξεων έχει αποδειχθεί ότι γίνεται μέσω του παροδικού αποικισμού των χεριών του ιατρικού και νοσηλευτικού προσωπικού.\nΣκοπός: Σκοπός της παρούσης μελέτης ήταν η μελέτη της επίπτωσης της μικροβιοφορίας στα χέρια ιατρών και νοσηλευτών του Παθολογικού και Χειρουργικού τομέα του Νοσοκομείου Κορίνθου.\nΜέθοδος: Πραγματοποιήθηκε περιγραφική , προοπτική\tμελέτη συσχετίσεως. Στη μελέτη έλαβαν μέρος 50 επαγγελματίες υγείας που εργάζονταν σε Παθολογικά και Χειρουργικά τμήματα στο Γ. Ν. Κορίνθου.\nΣτατιστική Ανάλυση: Για την στατιστική ανάλυση χρησιμοποιήθηκε το στατιστικό πρόγραμμα SPSS 13.Το Επίπεδο στατιστικής σημαντικότητας ορίστηκε ίσο ή μικρότερο του(P= 0.5).\nΑποτελέσματα: Από τα εξετασθέντα άτομα,, το76%, παρουσίασε μικροβιοφορία στα χέρια .Στα άτομα με μικροβιοφορία ανεπτύχθησαν Gram αρνητικά μικρόβια σε ποσοστό 52,6%, Gram θετικά μικρόβια σε ποσο- στό 89,5% και μύκητες σε ποσοστό 8%. Καμία στατιστική διαφορά δεν παρατηρήθηκε ως προς το είδος της μικροβιοφορίας μεταξύ ιατρικού και νοσηλευτικού προσωπικού ή μεταξύ χειρουργικού και παθολογικού τομέα.\nΌσον αφορά την αντοχή των μικροβίων στα αντιβιοτικά, στους Νοσηλευτές- εμφανίζεται υψηλή αντοχή (Gram) ενώ αντίθετα για τους Γιατρούς εμφανίζεται αντοχή στα ίδια αντιβιοτικά(αμινοπενικιλλίνες και σουλ- φοναμίδες), αλλά με πολύ χαμηλότερα ποσοστά. ∆εν παρατηρήθηκε καμία σημαντικά στατιστική διαφορά μεταξύ αντοχής των μικροβίων μεταξύ επαγγελ- ματιών υγείας χειρουργικού και παθολογικού τομέα.\nΣυμπεράσματα: Όλες οι μελέτες συγκλίνουν στο γεγονός ότι ο βαθμός συμμόρφωσης των επαγγελμα- τιών υγείας όσον αφορά την υγιεινή των χεριών, είναι ιδιαίτερα χαμηλός και ότι είναι επιτακτική η ανάγκη εφαρμογής μέτρων και μεθόδων για την κατανόηση της σημασίας αλλά και τη συμβολής της, στην πρόλη- ψη των νοσοκομειακών λοιμώξεων τόσο στο Ιατρικό όσο και στο Νοσηλευτικό προσωπικό.\nΛέξεις κλειδιά: Υγιεινή χεριών, Νοσοκομειακές Λοιμώξεις, Μικροβιοφορία, Επαγγελματίες υγείας, Ανθεκτικότητα αντιβιοτικών.


Μια άλλη απεργιακή παρέλαση ρουτίνας… | αἰέν ἀριστεύειν\n← Νοθεία, sex και βία στο Συνέδριο του ΠΑΣΟΚ με την υπογραφή του τιτανοτεράστιου Πρωτόπαπα!\nΤο 1887 ήταν θωρηκτά, το 2013 είναι φρεγάτες →\n«Η περίοδος της εικονικής ευφορίας έχει παρέλθει. ‘Οσοι πίστευαν ότι ο κ. Σαμαράς τονΙούνιοθα επαναδιαπραγματευτεί τους όρους της συμφωνίας και όσοι έδωσαν πίστωση χρόνου τον Δεκέμβριο,ότι με την καταβολή της δόσηςθα επανέλθει η χώρα στην ανάπτυξη,τώρα βρίσκονται αντιμέτωποι με την σκληρή πραγματικότηταμεαπλήρωτους λογαριασμούς, κομμένους μισθούς και συντάξεις και χαμένες δουλειές»!!!\nΕδώ η Ελλάδα καταστρέφεται και βρίσκεται κάτω από την κατοχική μπότα των νέων αποικιοκρατών και αυτοί βγάζουν εκλογικά λογύδρια, χρησιμοποιούν τις Γενικές Απεργίες σαν βήμα εκλογικής τοκογλυφίας: Τέτοια αθλιότητα και αχρειότητα, τέτοια ξετσίπωτη νομιμοποίηση και στήριξη της κατοχής μας…\nα). Ούτε ενωμένοι σε μια απεργιακή φιέστα δεν μπορούν να κατέβουν. Κάθε μια ηγεσία διαλέγει και ένα διαφορετικό εκλογικό μπαλκόνι: Το ΚΚΕ την Ομόνοια, ο ΣΥΡΙΖΑ το Πεδίον του Άρεως…\nβ). Αποφεύγουν, σαν το διάβολο το λιβάνι, κάθε σύγκρουση με την κατοχική κυβέρνηση και το κράτος-αποικία: Οδηγούν τους απεργούς και τους διαδηλωτές, σαν πρόβατα, σε μια διατεταγμένη παρέλαση, στο κάτω μέρος της Πλατείας Συντάγματος, και μετά ΤΑΧΕΩΣ σε διάλυση. Ταχέως τους στέλνουν στα σπίτια τους!!!


Το Amarige είναι γυναικείο άρωμα. Είναι γλυκό, λουλουδάτο και ελαφρώς ξυλώδες με νότες από γαρύφαλο, φραγκοστάφυλλο, ορχιδέα, σανδαλόξυλο και γιασεμί.\nΒάρος (Καθαρό / Μεικτό):200 ml. / 330 γρ.\nΤο αρωματικό ανθόνερο με γιασεμί, δίνει στο χώρο σας "άρωμα Ελλάδας" και μεταφέρει την αισιοδοξία των "παιδικών χρόνων", τότε που το γιασεμί δεν έλειπε από κανένα κήπο.\nΧρησιμοποιείστε τη λεβάντα ως αρωματικό ανθόνερο χώρου. Θα είναι σαν να μεταφέρετε την Φύση στο σπίτι σας με το απίθανο άρωμα της λεβάντας που χαλαρώνει και αναζωογονεί.\nΔώστε μια αίσθηση φρεσκάδας στον προσωπικό σας χώρο με τον πιο απλό και οικονομικό τρόπο, με αρωματικό ανθόνερο λεμονιού!\nΈνας χώρος που μυρίζει όμορφα είναι ένας χώρος που μας καλοδέχεται, μας ηρεμεί, μας «καλομαθαίνει» και μας βοηθά να απελευθερώσουμε θετικά συναισθήματα.Βάρος (Καθαρό / Μεικτό):200 ml. / 330 γρ.\nΈνας χώρος που μυρίζει όμορφα είναι ένας χώρος που μας καλοδέχεται, μας ηρεμεί, μας «καλομαθαίνει» και μας βοηθά να απελευθερώσουμε θετικά συναισθήματα.\nΑρωματίστε και φρεσκάρετε την ατμόσφαιρα του σπιτιού ή του επαγγελματικού σας χώρου με το μοναδικό άρωμα της τσιχλόφουσκας!


Ο μεγαλύτερος εχθρός της Κιμ Καρντάσιαν | Celebrities | News 24/7\nΟ μεγαλύτερος εχθρός της Κιμ Καρντάσιαν\n09 ΜΑΡ. 2017 10:59\nΣυνελήφθη 74χρονος στις ΗΠΑ γιατί κατέστρεψε βιβλία της Κιμ Καρντάσιαν. Το μίσος του για την οικογένεια που έχει βγάλει τη ζωή της στη φόρα, τον οδήγησε στη φυλακή\nΣτο κρατητήριο οδήγησε έναν άνδρα από το Κονέκτικατ των ΗΠΑ η αποστροφή του για τη διάσημη οικογένεια Καρντάσιανς, που πρωταγωνιστεί στο ριάλιτι «Keeping up with the Kardashians» .\nΟ 74χρονος Καρλ Πούια συνελήφθη την περασμένη Δευτέρα, επειδή κατέστρεψε αρκετά αντίτυπα του βιβλίου «Selfish» της Κιμ Καρντάσιαν στο βιβλιοπωλείο -καφέ της αλυσίδας Barnes & Noble στο Γκλάστονμπερι, στην πολιτεία Κονέκτικατ.\nΣε σημείωμα που άφησε εξήγησε στο προσωπικό του βιβλιοπωλείου ότι απεχθάνεται την τηλεοπτική περσόνα και «ανθρώπους, σαν αυτή» μετέδωσε ο τηλεοπτικός σταθμός WVIT .\nΜία κάμερα ασφαλείας κατέγραψε το στιγμιότυπο που συνέβη τον περασμένο Οκτώβριο. Ο 74χρονος έριξε κόκκινο υγρό στα βιβλία που ήταν τοποθετημένα σε τραπεζάκια, καταστρέφοντας τουλάχιστον έξι. Σύμφωνα με την αστυνομία, η ζημία ήταν ανεπανόρθωτη.\nΟ 74χρονος σε βάρος του οποίου είχε εκδοθεί ένταλμα σύλληψης για φθορά ξένης περιουσίας, παραδόθηκε στην αστυνομία την Δευτέρα, σύμφωνα με δημοσίευμα της New York Post. Τέθηκε υπό κράτηση και αφέθηκε ελεύθερος καταβάλλοντας εγγύηση ύψους 2.500 δολ.\nΗ Κιμ Καρντάσιαν θεωρείται η «βασίλισσα των selfies» και έχει ομολογήσει πως μια από τις μανίες της είναι να αυτοφωτογραφίζεται.\nΤο βιβλίο-λεύκωμα με τίτλο "Kim Kardashian Selfish" είναι μία συλλογή των selfies της reality star.\nPhoto by Chris Pizzello/Invision/AP/ΠΗΓΗ ΑΠΕ


ΑΡΧΕΙΟ ΔΕΛΤΙΩΝ --Επιλέξτε Μήνα-- Δεκέμβριος 2018Νοέμβριος 2018Οκτώβριος 2018Σεπτέμβριος 2018Ιούλιος 2018Ιούνιος 2018Μάιος 2018Απρίλιος 2018Μάρτιος 2018Φεβρουάριος 2018Ιανουάριος 2018Δεκέμβριος 2017Νοέμβριος 2017Οκτώβριος 2017Σεπτέμβριος 2017Αύγουστος 2017Ιούλιος 2017Ιούνιος 2017Μάιος 2017Απρίλιος 2017Μάρτιος 2017Φεβρουάριος 2017Ιανουάριος 2017Δεκέμβριος 2016Νοέμβριος 2016Οκτώβριος 2016Σεπτέμβριος 2016Αύγουστος 2016Ιούλιος 2016Ιούνιος 2016Μάιος 2016Απρίλιος 2016Μάρτιος 2016Φεβρουάριος 2016Ιανουάριος 2016Δεκέμβριος 2015Νοέμβριος 2015Οκτώβριος 2015Σεπτέμβριος 2015Αύγουστος 2015Ιούλιος 2015Ιούνιος 2015Μάιος 2015Απρίλιος 2015Μάρτιος 2015Φεβρουάριος 2015Ιανουάριος 2015Δεκέμβριος 2014Νοέμβριος 2014Οκτώβριος 2014Σεπτέμβριος 2014Αύγουστος 2014Ιούλιος 2014Ιούνιος 2014Μάιος 2014Απρίλιος 2014Μάρτιος 2014Φεβρουάριος 2014Ιανουάριος 2014Δεκέμβριος 2013Νοέμβριος 2013Οκτώβριος 2013Σεπτέμβριος 2013Αύγουστος 2013Ιούλιος 2013Ιούνιος 2013Μάιος 2013Απρίλιος 2013Μάρτιος 2013Φεβρουάριος 2013Ιανουάριος 2013Δεκέμβριος 2012Νοέμβριος 2012Οκτώβριος 2012Σεπτέμβριος 2012Αύγουστος 2012Ιούλιος 2012Ιούνιος 2012Μάιος 2012Απρίλιος 2012Μάρτιος 2012Φεβρουάριος 2012Ιανουάριος 2012Δεκέμβριος 2011Νοέμβριος 2011Οκτώβριος 2011Σεπτέμβριος 2011Αύγουστος 2011Ιούλιος 2011Ιούνιος 2011Μάιος 2011Απρίλιος 2011Μάρτιος 2011Φεβρουάριος 2011Ιανουάριος 2011Δεκέμβριος 2010Νοέμβριος 2010Οκτώβριος 2010Σεπτέμβριος 2010Αύγουστος 2010Ιούλιος 2010Ιούνιος 2010Μάιος 2010Απρίλιος 2010Μάρτιος 2010Φεβρουάριος 2010Ιανουάριος 2010Δεκέμβριος 2009Νοέμβριος 2009Οκτώβριος 2009\n06.00 Η ΑΚΟΛΟΥΘΙΑ ΤΟΥ ΟΡΘΡΟΥ, ΤΩΝ ΩΡΩΝ ΚΑΙ ΤΟΥ ΕΣΠΕΡΙΝΟΥ\nΗ ακολουθία του Όρθρου, των Ωρών και του Εσπερινού μεταδίδονται, σήμερα, από το Καθολικό της Ιεράς Μονής Ασωμάτων Πετράκη.\n08.00 ΚΑΘΕ ΜΕΡΑ ΝΕΑ ΜΕΡΑ\nΗ ενημερωτική αυτή εκπομπή του Ρ/Σ, που παρουσιάζει η Κατερίνα Χουζούρη και αναφέρεται σε όλα όσα φέρνει η μέρα, έχει σήμερα τα θέματα: «Το Συναξάρι της ημέρας, ο καιρός, σαν σήμερα, παρουσίαση ενός σημαντικού γεγονότος ή προσώπου από την Ελληνική ιστορία, Εκκλησιαστική επικαιρότητα, Εκκλησιαστικές ανακοινώσεις, κοινωνικά, οικονομικά, ιατρικά, πολιτιστικά, οικολογικά θέματα, σύντομη αναφορά σε ένα τόπο της πατρίδος μας, προέλευση και σημασία γνωστών παροιμιακών εκφράσεων και επιλεγμένο απόσπασμα από σημαντικά κείμενα».\n09.00 & 10.00 ΤΙΤΛΟΙ ΕΙΔΗΣΕΩΝ\n11.00 ΤΙΤΛΟΙ ΕΙΔΗΣΕΩΝ\n11.01 Η ΤΑΥΤΟΤΗΤΑ ΤΗΣ ΕΚΚΛΗΣΙΑΣ\nΣτην εκπομπή του Ρ/Σ: «Η ταυτότητα της Εκκλησίας», ο Βασίλης Σπυρόπουλος παρουσιάζει αυτό τον καιρό μιά σειρά εκπομπών με τον γενικό τίτλο: «Ο χρόνος στην Εκκλησία». Σήμερα το θέμα είναι: «Ο χρόνος στην Πατερική παράδοση». Καλεσμένος είναι ο κ. Ανάργυρος Βαλτογιάννης, θεολόγος.\n12.00 ΤΙΤΛΟΙ ΕΙΔΗΣΕΩΝ\n12.01 ΤΟ ΑΛΑΤΙ ΤΗΣ ΓΗΣ (Ε)\n13.00 Η ΕΚΚΛΗΣΙΑ ΑΝΑ ΤΗΝ ΟΙΚΟΥΜΕΝΗ\nΣτην εκπομπή του Ρ/Σ: «Η Εκκλησία ανά την οικουμένη», ο Κωνσταντίνος Παππάς παρουσιάζει αυτό τον καιρό μιά σειρά εκπομπών με τον γενικό τίτλο: «Πατριαρχείο Αντιοχείας». Σήμερα το θέμα είναι: «Ο Άγιος Ευστάθιος Αντιοχείας. Μέρος Ζ΄».\n14.00 ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ\n14.30 ΑΝΑΓΝΩΣΜΑΤΑ (Ε)\nΟ Βασίλης Σπυρόπουλος διαβάζει από το βιβλίο «Ιερομόναχος Αθανάσιος Χαμακιώτης» του Σεβασμιωτάτου Μητροπολίτου Αργολίδος κου Νεκταρίου. Εκδόσεις Ακρίτας.\n15.00 ΓΝΩΡΙΜΙΑ ΜΕ ΤΗΝ ΟΡΘΟΔΟΞΗ ΠΙΣΤΗ\nΗ εκπομπή του Ρ/Σ: «Εκκλησιαστική ζωή και ασκητικό ήθος», που παρουσιάζει η Σμαραγδή Καράγιωργα, αναφέρεται στη θέση του ασκητικού ήθους στη ζωή της Εκκλησίας και ιδιαίτερα στη ζωή του κάθε πιστού. Σήμερα το θέμα είναι: «Λαυσαϊκό. Μέρος ΛΒ΄». Καλεσμένη είναι η κα Ελεάννα Μωϋσίδου, φιλόλογος με μεταπτυχιακή εργασία στο θέμα: «Μνεία και Χρήση της Αγίας Γραφής στη Λαυσαϊκή Ιστορία».\n16.00 ΤΙΤΛΟΙ ΕΙΔΗΣΕΩΝ\n16.01 Η ΜΟΥΣΙΚΗ ΤΩΝ ΑΓΓΕΛΩΝ (Ε)\nΜε τον Κωνσταντίνο Αγγελίδη\n17.00 ΤΙΤΛΟΙ ΕΙΔΗΣΕΩΝ\n17.01 Η ΚΑΙΝΗ ΔΙΑΘΗΚΗ ΚΑΙ Η ΘΕΟΛΟΓΙΑ ΤΗΣ (Ε)\nΗ εκπομπή του Ρ/Σ: «Η Καινή Διαθήκη και η θεολογία της», που παρουσιάζει ο Δρ. Θεολογίας π. Κωνσταντίνος Παπαθανασίου, έχει σήμερα θέμα: «Το κατά Ιωάννην και τα συνοπτικά Ευαγγέλια. Μέρος Α΄».\n17.30 Η ΙΣΤΟΡΙΑ ΜΑΣ\nΤην εκπομπή του Ρ/Σ: «Η Ιστορία μας – Νεώτερη Ελληνική Ιστορία», παρουσιάζει ο Κωνσταντίνος Παππάς. Σήμερα το θέμα είναι: «Η μεγάλη ναυμαχία της Έλλης και η σημαντικότερη ήττα του τουρκικού στόλου στον Α΄ Βαλκανικό πόλεμο».\n18.00 Η ΑΚΟΛΟΥΘΙΑ ΤΟΥ ΜΕΓΑΛΟΥ ΑΠΟΔΕΙΠΝΟΥ\nΗ ακολουθία του Μεγάλου Αποδείπνου μεταδίδεται από το Καθολικό της Ιεράς Μονής Ασωμάτων Πετράκη\n19.00 ΑΠΟΓΕΥΜΑ ΣΤΟΝ 89,5\nΗ εκπομπή του Ρ/Σ: «Απόγευμα στον 89,5», που παρουσιάζει ο Αντώνης Γιαννακόπουλος, αποτελεί ενημερωτική εκπομπή ποικίλης ύλης που έχει σήμερα θέματα: α) «Ατμοσφαιρική ρύπανση στην Αθήνα - Παρελθόν, παρόν, μέλλον. Μέρος ΣΤ΄». Καλεσμένη είναι η κα Σούλα Παντσιώτου, ιατρός - ενδοκρινολόγος και Διδάκτωρ της Ιατρικής Σχολής του ΕΚΠΑ και β) «Νέοι και εθισμός από αλκοόλ». Καλεσμένος είναι ο π. Απόστολος Καβαλιώτης, Δρ του Παιδαγωγικού τμήματος Δημοτικής Εκπαίδευσης του ΕΚΠΑ.\n20.00 ΑΦΙΕΡΩΜΑΤΑ ΤΟΥ 89,5 (Ε)\nΑΦΙΕΡΩΜΑ ΣΤΗΝ ΜΕΓΑΛΗ ΤΕΣΣΑΡΑΚΟΣΤΗ - ΜΕΤΑΝΟΙΑ ΚΑΙ ΜΕΓΑΛΗ ΤΕΣΣΑΡΑΚΟΣΤΗ\nΗ αφιερωματική αυτή εκπομπή του Ρ/Σ, που παρουσιάζει η Κατερίνα Χουζούρη, αναφέρεται στην μετάνοια και στη σχέση της με την Μεγάλη Τεσσαρακοστή. Σήμερα το θέμα είναι: «Η Μετάνοια στην Παλαιά Διαθήκη». Καλεσμένος είναι ο κ. Πορφύριος Νταλιάνης, Δρ Θεολογίας.\n21.00 ΨΑΛΩ ΤΩ ΘΕΩ ΜΟΥ ΕΩΣ ΥΠΑΡΧΩ (Ε)\n21.30 ΑΝΑΓΝΩΣΜΑΤΑ (Ε)\nΟ Θεόδωρος Ιγνατιάδης διαβάζει από το βιβλίο «Αλέξιος ο άνθρωπος του Θεού» του Σώτου Χονδρόπουλου. Εκδόσεις Καινούρια Γη.\n22.00 ΓΝΩΡΙΜΙΑ ΜΕ ΤΗΝ ΟΡΘΟΔΟΞΗ ΠΙΣΤΗ (Ε)\nΗ εκπομπή του Ρ/Σ: «Προσεγγίσεις στους όρους της πίστεως», που επιχειρεί μια προσέγγιση στους όρους της πίστεως μέσω των Ψαλμών και παρουσιάζει ο Δημήτρης Μαυρόπουλος, έχει, σήμερα, θέμα: «Ο 23ος Ψαλμός».\nΟ π. Βαρνάβας Θεοχάρης διαβάζει το βιβλίο «Αββά Δωροθέου. Έργα Ασκητικά». Εκδόσεις: Ετοιμασία. Ιερά Μονή Αγίου Ιωάννου Προδρόμου Καρέα, Σταμούλη Α.Ε.\n00.00 ΜΕ ΛΟΓΙΑ ΑΚΡΙΒΑ ΚΑΙ ΟΜΟΡΦΕΣ ΜΟΥΣΙΚΕΣ\n02.00 Β’ ΜΕΤΑΔΟΣΗ από 11.01 – Η ΤΑΥΤΟΤΗΤΑ ΤΗΣ ΕΚΚΛΗΣΙΑΣ\n03.00 ΜΟΥΣΙΚΟ ΚΟΝΤΣΕΡΤΟ (Ε)\nΜε τον π. Χρύσανθο Αλισάφη\n04.00 Β’ ΜΕΤΑΔΟΣΗ από 16.01 - Η ΜΟΥΣΙΚΗ ΤΩΝ ΑΓΓΕΛΩΝ\n05.00 Β’ ΜΕΤΑΔΟΣΗ από 23.00 – ΡΑΔΙΟΦΩΝΙΚΗ ΒΙΒΛΙΟΘΗΚΗ ΤΟΥ 89,5


Newsorama: Στη Τσέλσι το πήραν απόφαση για τον Αζάρ\nΥγρή σοκολατόπιτα να σου τρέχουν τα σάλια - Δύο νεκρά αδέρφια από τροχαίο στην Ξάνθη - Λέσβος: Φωτιά στη δομή προσφύγων Καρά Τεπέ - Θερμή και φιλική η συνάντηση Κυριάκου Μητσοτάκη με τον Τζαστίν Τριντό στο Λονδίνο - Εντυπωσιακές εικόνες από τον χιονισμένο Όλυμπο - Επίθεση στη βάση του Περλ Χάρμπορ: Σε κρίσιμη κατάσταση δυο τραυματίες - Βουλή: Κατατέθηκε νομοσχέδιο για την αναβάθμιση των F-16 - Η ΑΕΚ από την επιστροφή της αλλάζει δύο προπονητές τη σεζόν - Σύσκεψη στο Μαξίμου για το Μεταναστευτικό - «Θα κάνουμε γεωτρήσεις σε περιοχές της συμφωνίας με τη Λιβύη»\nNewsorama > Αθλητικά > Στη Τσέλσι το πήραν απόφαση για τον Αζάρ\nΟ Εντέν Αζάρ από την αρχή της σεζόν δείχνει… φευγάτος από την Τσέλσι, με τον ίδιο να έχει εκφράσει πολλές φορές στο παρελθόν την επιθυμία του να αγωνιστεί με τη φανέλα της Ρεάλ. Στον αντίποδα, η καταστροφική σεζόν που διανύουν οι «Μερένχες» σήμανε την ανάγκη για μεταγραφές στους ιθύνοντες του συλλόγου και το βασικό όνομα που υπάρχει στη μεταγραφική λίστα είναι εκείνο του Βέλγου.\nΗ επιστροφή μάλιστα του Ζιντάν στον πάγκο της «βασίλισσας» κάνει ακόμη πιο εύκολη την μετακίνηση του 28χρονου στη Μαδρίτη, καθώς ο ίδιος έχει παραδεχθεί πως ο Γάλλος τεχνικός αποτελεί το ίνδαλμά του. Όλα δείχνουν πως πάμε για «γάμο» ανάμεσα στις δυο πλευρές και στους δυο, τρίτος δεν χωρεί… Σύμφωνα με σημερινό δημοσίευμα της «AS», η Τσέλσι έχει συνειδητοποιήσει πως δεν μπορεί να κρατήσει τον Αζάρ στο Λονδίνο και του έχει βάλει τιμή πώλησης η οποία κυμαίνεται στα 100 με 120 εκατομμύρια ευρώ. Όπως φαίνεται, τελικά οι «μπλε» προτίμησαν να παραχωρήσουν από τώρα τον Βέλγο, παρά να τον χάσουν ελεύθερο το καλοκαίρι του 2020.


ΛΥΣΗ ΗΛΕΚΤΡΟΝΙΚΗΣ ΑΡΧΕΙΟΘΕΤΗΣΗΣ ΚΑΙ ΤΙΜΟΛΟΓΗΣΗΣ ΤΗΣ IMPACT ΣΤΗ VIVECHROM\nΛΥΣΗ ΗΛΕΚΤΡΟΝΙΚΗΣ ΑΡΧΕΙΟΘΕΤΗΣΗΣ ΚΑΙ ΤΙΜΟΛΟΓΗΣΗΣ ΤΗΣ IMPACT ΣΤΗ VIVECHROM\n15/04/2015 | Κατηγορία e-Τιμολόγηση\nΤο σύστημα Archiving Connect της Impact επιτρέπει την ηλεκτρονική αρχειοθέτηση όλων των παραστατικών της Vivechrom, ενώ το διαχειριστικό όφελος για την εταιρεία αυξάνεται ακόμα περισσότερο με την υλοποίηση της επισύναψης των υπογεγραμμένων δελτίων αποστολής ως αποδεικτικά παραδόσεων (proof of delivery), μέσω αυτοματοποιημένων μηχανισμών.\nΜε την υιοθέτηση και της ηλεκτρονικής τιμολόγησης μέσω του Paperless Connect, η εταιρεία αποστέλλει αυτοματοποιημένα τα ηλεκτρονικά τιμολόγιά της στους πελάτες που επιθυμεί, απολαμβάνοντας παράλληλα λειτουργικότητες όπως η επιβεβαίωση παραλαβής τους, αλλά και η δυνατότητα άμεσης διασύνδεσης με περισσότερες από 4.000 εταιρείες, που συμμετέχουν στην υπηρεσία και αποτελούν μέλη ενός σύγχρονου επιχειρηματικού δικτύου.\nΟ κος. Βασίλης Μπακάλης, Applications Manager της Vivechrom, αναφέρει:\nΗ εταιρεία μας ερευνά διαρκώς λύσεις με γνώμονα την αυτοματοποίηση διαδικασιών, την εφαρμογή νέων τεχνολογιών και την οικολογική συνείδηση. Με την ηλεκτρονική αρχειοθέτηση και αποστολή των παραστατικών μας μέσω των λύσεων Connect, επιτυγχάνουμε και τα τρία μαζί στον μέγιστο βαθμό.\nΕταιρικά νέα (14)


Τροπολογία για την εξόφληση οφειλών του ΟΠΑΔ - Flashnews.gr\n«Η θεώρηση του εντάλματος γίνεται από την αρμόδια υπηρεσία του Επιτρόπου του Ελεγκτικού Συνεδρίου» αναφέρεται στο κείμενο της τροπολογίας, που θα ενσωματωθεί σε ν/σ για την αναμόρφωση του Ταμείου Παρακαταθηκών και Δανείων που αναμένεται να ψηφιστεί εντός της προσεχούς εβδομάδας.\n«Αν κατά τον έλεγχο και την εκκαθάριση των λογαριασμών προκύψει τελικό ποσό μικρότερο του αιτηθέντος και εξοφληθέντος, η διαφορά παρακρατείται από τους επόμενους λογαριασμούς των προμηθευτών».\nΜε την ίδια τροπολογία, δίνεται η δυνατότητα στους φορείς κοινωνικής ασφάλισης να έχουν πρόσβαση στη βάση δεδομένων της ηλεκτρονικής συνταγογράφησης, να ελέγχουν την εφαρμογή της φαρμακευτικής και υπόλοιπης νομοθεσίας που αφορά την υγειονομική περίθαλψη, αλλά και να επιβάλουν κυρώσεις σε περίπτωση παραβίασής της. Η αρμοδιότητα του ελέγχου της επιβολής των κυρώσεων, ασκείται από το Συντονιστικό Συμβούλιο Παροχών Υγείας, στο οποίο διαβιβάζονται οι σχετικές εκθέσεις, αιτιολογημένες.